Zapadni Balkan čeka na Berlin - European Western Balkans\nZapadni Balkan čeka na Berlin\nAutor EWB 30. 11. 2017. 30. 11. 2017.\nBEOGRAD – Naredna godina biće veoma izazovna kada je reč o bilateralnim odnosima država na Zapadnom Balkanu i ako nema brzog formiranja vlade u Berlinu, nedostajaće značajniji pritisak Evropske unije (EU) i Nemačke kada se govori o otvorenim problemima, ocenjeno je na skupu “Zapadni Balkan : unapređenje saradnje i/ili povratak tenzija”.\nO Zapadnom Balkanu se puno piše, mediji van regiona slede stereotipe da nema dobrih vesti sa Balkana, dok mediji u regionu objavljuju i dobre vesti, ali loše preovlađuju zbog razmirica i trzavica političara, ocenila je predsednica Foruma za međunarodne odnose Evropskog pokreta u Srbiji Jelica Minić.\nProgramska koordinatorka Regionalne kancelarije Fondacije Fridrih Ebert u Srbiji i Crnoj Gori Ivana Račić podsetila je da je pre godinu dana sa EPuS objavljena analiza koja je govorila o mogućnoj transformacija EU posle Bregzita.\nVanredni profesor Fakulteta političkih nauka Dragan Đukanović ocenio je da se suštinski ništa nije važno dogodilo u bilateralnim odnosima zemalja regiona, a Berlinski proces, koji je počeo 2014. godine, je u suštinskoj krizi.\nIzborni ciklusi na Zapadnom Balkanu su doprineli dodatnom međusobnom razilazenju aktera, rekao je Đukanović i ocenio da su takvi politički igrokazi potrebni političkim elitama.\nSa izuzetkom Makedonije, koja je po formiranju nove vlade, poboljšala odnose sa Tiranom i Bugarskom, nema značajnijeg napreka u bilateralnim odnosima. Izbori u BIH slede i sprovešće se u lošem okruženju, smatra Đukanović.\nOva šekspirijanska završnica u Tribunalu ne ostavlja uporište nadanju da će BIH poboljšati odnose sa susedima, pre svega Hrvatskom i verovatno će biti instrumentalizacije današnje presude liderima Herceg-Bosne, dodao je on.\nĐukanović je uveren da će izbore u BIH sačekati i najavljeno rešavanje granice sa Srbijom, a mogući su i izboru u Hrvatskoj.\nKljučna činjenica u regionu ove godine je da je Crna Gora postala članica NATO čime je bezbednosna arhitektura ojačana i zaokružena je jadranska dimenzija proširenja Alijanse.\nĐukanović je rekao da tokom predsedničkih izbora u Srbiji region nije bio dominantna tema, ali je isticana na svakodnevnom nivou, dok je u Albaniji tokom kampanje bilo reči o takozvanoj “velikoj Albaniji”, ali je došlo do promene posle forimranja nove vlade Edija Rame.\nOn je ponovio da će sledeću godinu obeležiti izbori u BIH, u Srbiji za sada nema odluke o njihovom raspisivanju, jer bi to moglo da odloži neka pitanja, pre svega normalizaciju odnosa sa Prištinom. Naredna godina biće veoma problematična kada je reč o bilateralnom odnosima i ako nema brzog formiranja vlasti u Berlinu, neće biti značajnijeg pritiska EU i Nemačke kada se govori o otvorenim problemima, rekao je Đukanović.\nPredsednik Upravnog odbora Instituta alternativa Stevo Muk rekao je da je slika u Crnoj Gori idealizovana i gledana u regionalnom kontekstu država nije opterećena teškim iskustvima, bilateralnim sukobima i problemima.\nMogla je da se posveti razvijanju dobrih odnosa i regionalnoj saradnji, rekao je Muk, ali je napomenuo da je u Crnoj Gori skoro godinu dana u toku bojkot parlamenta zbog interpretacije događaja oko državnog udara ili navodnog državnog udara. Pitanje članstva NATO skinuto je sa dnevnog reda i neće se pojavljivati na narednim izborima, rekao je Muk, a time je skinuto sa dnevnog reda i pitanje ruskog uticaja.\nZa Crnu Goru je pitanje borbe protiv korupcije i kriminala u procesu evropskih integracija stavljeno kao prioritet, ali institucije koje su nadležna za ta pitanja nisu dobile poverenje javnosti i skoro polovina građana smatra da je Specijalno drzavno tužilastvo pristrasno i selektivno radi posao, napomenuo je on.\nBivša ambasadorka i predstavnica Srbije pri OEBS Branka Latinović rekla je da nema trke u naoružanju u Evropi onakvo kako poznajemo iz Hladnog rata, govoreći o temi bezbednosti – “Izgradnja poverenja ili trka u naoružanju”.\nProšle godine OEBS je obeležio 20 godina od Lisabonskog dokumenta o kontroli naoružanja, a EU je pledirala za nove pregvore u cilju modernizacije tog sporazuma.\nMoje mišljenje je da u regionu ne postoje uslovi za trku u naoružanju, rekla je ona. Sam Dejtonski sporazum ima izvanrednu arhitekturu o kojoj se malo zna, a koja je projaktovana na način da se obezbedi dugotrajna sigurnost.\nOvo nije mirovni sporazum , već sporazum za mir kao proces, rekla je Latinović. Vi kad slušate hrvatskog ministra odbrane, naseg ministra odbrane, nema potrebe za hvalisanjem, sve se zna ko šta i koliko ima. To neko hvalisanje, koje ima svoje unutrasnji eho, ima i međunarodni eho i kada politička atmosfera nije opimistična u nekim situacijama, takav nam rečnik ne treba, rekla je ona.\nŠef Centra za evropske integracije Instituta za demokratiju “Societas civis” u Skoplju Zoran Nečev rekao je da se očekivali da EU ima glavnu ulogu u transformaciji Zapadnog Balkana, ali je taj proces proširenja izgubio zamah i kao drugi akteri pojavljuju se Rusija, Kina, zemlje zaliva.\nI da su Junkerova predviđanja tačna neke zemlje su osam godina daleko od članstva u EU, a za region to je dug period i mnogo štošta se može dogoditi. Imajući u vidu jačanje drugih faktora, neko bi rekao da uloga EU u jugoistočnoj Evropi erodira.\nRusija je pojačala svoje odnose sa većinom država, odnosno elitama koji nisu zadovoljni mejnstrim politikama evropskih integracija. Njen uticaj je posebno jak u Srbiji, u zemlji koja ne traži članstvo u NATO, rekao je Nečev i istakao da je danas objavljeno da je Brajan Hojt Ji je novi ambasador SAD u Skoplju, poznat po tome što je Srbiji poručio da ne može da sedi na dve stolice.\nVećina kineskih investicija dolazi u Makedoniju, Srbiju, BIH, odnosno u Republiku Srpsku i Albaniju, dok je Kosovo isključeno, rekao je on.\nBranka LatinovićEvropska unijaIvana RačićJelica MinićStevo MukZapadni BalkanZoran Nečev\nEWB 02. 04. 2020.\nEWB 12. 02. 2021. 12. 02. 2021.


Fejsbuk i Tviter obećali Britaniji pomoć u istrazi o „mešanju Rusije“ u „bregzit“ - 29.11.2017, Sputnik Srbija\nFejsbuk i Tviter obećali Britaniji pomoć u istrazi o „mešanju Rusije“ u „bregzit“\nKompanije „Fejsbuk” i „Tviter” izjavile su da će ispuniti zahtev Velike Britanije i pružiti joj informacije o „mešanju Rusije“ na prošlogodišnji referendum o... 29.11.2017, Sputnik Srbija\nrusija, vesti, svet, velika britanija, fejsbuk, tviter\n10:19 29.11.2017 (Osveženo: 10:21 29.11.2017)\nKompanije „Fejsbuk” i „Tviter” izjavile su da će ispuniti zahtev Velike Britanije i pružiti joj informacije o „mešanju Rusije“ na prošlogodišnji referendum o članstvu zemlje u Evropskoj uniji, saopštio je „Njujork tajms“.\nBritanski mediji: Parlament će istražiti „mešanje Rusije“\n19 Novembar 2017, 15:02\n„Fejsbuk“ je saopštio da će to učiniti „do druge nedelje decembra“, a „Tviter“ je obećao da će podeliti materijal „narednih nedelja“, navodi se u članku.\nU pismu predsedavajućem britanskog parlamentarnog odbora za digitalne tehnologije, kulturu, medije i sport, Demijanu Kolinsu, kompanija „Fejsbuk“ obećala je da će „do druge nedelje decembra“ ispuniti zahtev poslanika o dostavljanju podataka o mešanju Rusije u glasanje o „bregzitu“. Ova društvena mreža je dodala da će takođe poslati svoj odgovor izbornoj komisiji Velike Britanije. Kompanija „Tviter“ dala je slično obećanje, rekavši da će materijal obezbediti „narednih nedelja“.\n„Njujork tajms“ navodi da je zahtev za deljenjem dostupnih informacija Demijan Kolins uputio osnivaču „Fejsbuka“ Marku Zakerbergu.\nU intervjuu za Bi-Bi-Si, Kolins je rekao da njegov odbor trenutno istražuje da li je postojalo „sistematsko širenje lažnih vesti od strane organizacija, posebno onih koje podržava Rusija“. On je takođe izrazio nadu da će informacije koje društvene mreže šire dati britanskim parlamentarcima „veće šanse da shvate razmeru ruskih operacija tokom referenduma“.\n28 Novembar 2017, 11:15\nUoči glasanja 23. juna 2016. godine, više od 150.000 „ruskojezičnih“ naloga na Tviteru objavilo je desetine hiljada poruka na engleskom jeziku za podršku „bregzitu“, otkrili su istražitelji koji su pritom izvukli paralele sa ruskom aktivnošću na društvenim mrežama tokom predsedničke trke u Sjedinjenim Američkim Državama, navodi se u članku.\nFejsbuk je potvrdio da je tokom predizborne kampanje u Sjedinjenim Američkih Državama provokativno političko oglašavanje koje je platila ruska kompanija „Agencija za internet-istraživanja“ možda videlo više od 126 miliona američkih korisnika društvenih mreža.\n15:31Surovi plan ATP-a ruši Novakovu ideju


Rok otplate kredita je 12 godina, a 'grace' period četiri godine (Ministarstvo finansija Crne Gore)\nMinistar financija Crne Gore Darko Radunović i direktor Svjetske banke za tu državu Emanuel Salinas potpisali su Ugovor o financijskom aranžmanu u iznosu od 250 milijuna eura, javlja Anadolija.\nIz Ministarstva financija je priopćeno kako je aranžman podržan jamstvom Svjetske banke zasnovanim na javnim politikama i podrazumijeva povoljne uvjete kreditiranja.\nRok otplate je 12 godina, poček četiri godine, dok je kamatna stopa šestomjesečni Euribor plus margina od 2,95 posto.\nMinistar Radunović je istaknuo da “potpisivanje ugovora predstavlja potvrdu kredibilnosti mjera fiskalne politike Vlade Crne Gore usmjerenih na jačanje makroekonomske stabilnosti i unapređenje životnog standarda građana”.\n“Vlada će i u narednom periodu nastojati da kroz nastavak započetih reformi ažurno ispunjava kriterijume za obezbjeđivanje i drugog paketa podrške Svjetske banke čime bi se centralni budžet dodatno osnažio”, kazao je Radunović.\n“Pozdravljamo predanost Vlade i aktivnosti koje poduzimate kako biste vratili Crnu Goru na održivi makrofiskalni put. Čvrsto vjerujemo da je to preduvjet za dalji razvoj ekonomije i oslobađanje potencijala privatnog sektora za stvaranje većeg broja i kvalitenijih radnih mjesta”, rekao je Salinas.\nPrema priopćenju Ministarstva finansija, Salinas je poručio da su “rast i otvaranje novih radnih mjesta najvažniji prioriteti za dalji napredak Crne Gore”.\nJoš je rekao da se “održivi i inkluzivni rast mogu ostvariti samo u održivom ekonomskom okruženju i dobro funkcioniranom financijskom sektoru”.\nNajveći skok na listi ostvarili su Kosovo i Crna Gora, a Srbija je ostvarila značajan pomak u izdavanju građevinskih dozvola.


BMW Z4 (G29) – prve fotografije - Auto Republika\nIako autentičnost fotografija nije potvrđena, po svemu sudeći, ovo je izgled G29 generacije bavarskog roudstera za modelnu 2020. godinu. Svetska premijera atraktivnog modela je zakazana za manifestaciju Pebble Beach u nedelji Montereja, ali proizvođač iz Minhena nije želeo da se strpi narednih desetak dana, pa smo u prilici već sada da se upoznamo sa izgledom noviteta.\nFormalno, naslovna fotografija je objavljena na Instagram profilu liucunyi, a BMW trenutno sprovodi akciju predstavljanja dvoseda brojnim VIP klijentima, širom sveta. Takvi događaji su specijalno organizovani i na njih se pozivaju tradicionalni kupci. Obično je automobil izložen u prostoru u kojem je nedozvoljeno koristiti foto aparate, a čak se deponovanje mobilnih telefona zahteva, na ulazu u prostorije.\nSpoljašnji izgled sportskog automobila, dugačkog 432 centimetra, se može okarakterisati kao svedenija forma veoma atraktivnog konceptnog primerka, prikazanog pre godinu dana. Kao što je i najavljeno, novi je dizajn rešetke hladnjaka sa kojima prednje svetlosne grupe nemaju dodirnih tačaka. Novi Z4 je, čini nam se privlačniji sa bočne i zadnje strane.\nZa sada su dostupne inrormacije o tome da će se u ponudi prvo naći verzija sDrive30i, kao i M40i. Obe verzije kreću sa prodajom na proleće 2019. godine uz verovatne početne cenovne etikete od 50 do 60 hiljada evra.\nEvropski automobilski entuzijasti će novitet moći da vidi na predstojećem Salonu automobila u Parizu.\ntags: bmw z4 First photos izdvojeno Leaked images\nprevious Hyundai u novembru počinje gradnju fabrike motora u Rusiji\nnext Mercedesova fabrika “Moscovia” počinje sa radom sledeće godine\nKoliko mi je srce zaigralo kada sam prvi put video koncept, toliko je sada ušlo u ritam potpuno. Očekivao sam više 🙂


Stručnjaci: MHE remete prirodu, a služe samo za bogaćenje pojedinaca i interesnih grupa - Кюстендилски новини\nStručnjaci: MHE remete prirodu, a služe samo za bogaćenje pojedinaca i interesnih grupa\nSrbija je država deficitarna vodama, a i pored toga, projekcije su da bi mogla da dostigne i broj od preko 1.000 malih hidroelektrana. Opšti zaključak predavanja na niškom Univerzitetu, na kome su učestvovali profesori iz oblasti pogođenih izgradnjom malih hidroelektrana, bio je da one remete vodotokove, doprinose klimatskim promenama i negativno utiču na biljke i životinje, a da služe jedino da se bogate pojedinci i interesne grupe.\nAkcioni plan vezan za gradnju malih hidroelektrana mora se pod hitno izmeniti, smatra inženjer hidrotehnike Veljko Dimitrijević, jer svega 10 do 15 % od njega može da se realizuje, a da se ne poremete vodotokovi. On naglašava i da proizvodnja električne energije u Srbiji pada.\nZašto se insistira i subvencioniše izgradnja malih\nhidroelektrana ako se zagušuje potencijal već izgrađenih, velikih hidroelektrana. Male hidroelektrane učestvuju u bruto proizvodnji električne energije sa manje od 1 %. (…) Male hidroelektrane se mogu posmatrati kao izvori zelene energije samo ako koriste samo jedan deo toka. Srbija je i ovako deficitarna sa vodama – priča Dimitrijević.\nZabrinut je i dugogodišnji direktor Javnog vodoprivrednog preduzeća Srbijavode profesor doktor Ratko Ristić, koji ističe da je, kada je reč o klimatskim promenama, na globalnoj mapi Srbija jedna od najugroženijih teritorija: masovno se suše šume, požari i poplave su vrlo rašireni, sušni periodi sve duži, a problematična je i nelegana seča.\nU Rakiti su prekršena 4 zakona: o vodama, šumama, zaštiti prirode i vanrednim situacijama“; foto: JV/M.J.\nSrbija je najsiromašnija zemlja Balkana kada su u pitanju autohtone površinske vode, a to je upravo sistem vodotokova brdsko-planinskog regiona, koji generiše odticaj koji nastaje na našoj teritoriji. Oni su nosioci biodiverziteta i vrlo su fragilni, a upravo su oni meta za izgradnju malih hidroelektrana derivacionog tipa – kaže Ristić.\nS obzirom na to da izgradnja malih hidroelektrana sa sobom nosi presecanje vodotokova, sečenje šuma, uništavanje biodiverziteta i remećenje života ljudi, Ristić ističe da je tu jedini cilj bogaćenje pojedinaca i interesnih grupa.\nKroz manipulativne i opskurne postupke izmene zakona i prostorno-planskih dokumenata i praktično je čitav sistem iskorišćen da bi jedna privilegovana grupa realizovala svoje planove, odnosno gradila male hidroelektrane i prodavala električnu energiju za dva do tri puta skuplje od one koja se proizvodi u velikim elektroenergetskim kompleksima. Jedini cilj je bogaćenje pojedinaca i interesnih grupa – rekao je Ristić.\nIzgradnja oko 3.000 MHE planirana je na području Balkana, a ukoliko se to i desi Ristić smatra da ovo poluostrvo više neće biti jedan od nosilaca biološke razlikosti u Evropi i svetu. U Srbiji trenutno postoji 108 upotrebnih dozvola i 135 MHE.\nNajnovija projekcija mogućeg scenarija, ukoliko se ostvari sve zaplanirano, kako je rekla profesorka Biološkog fakulteta u Beogradu i Prirodno-matematičkog u Nišu Jelka Crnobrnja-Isailović, biće 1.006 malih hidroelektrana u Srbiji.\nNajgori scenario, ako niko od nas ne reaguje, ako sve to što je planirano u izgradnji i već izgrađeno, bude dovršeno. Srbija bi u tom slučaju bila na drugom neslavnom mestu po broju malih hidroelektrana. Znači, 1.006 malih elektrana bi se moglo desiti u Srbiji, ukoliko prepustimo sve ono što može da se desi i ne reagujemo. Ovo je najnovija projekcija onoga što bi moglo da se desi kada bi sve planirane male hidroelektrane bile izgrađene – rekla je Crnobrnja-Isailović.\n„Zbog MHE, proj potočnih pastrmki negde pada i za 90 %“; foto: JV/M.J.\nOvo će se desiti ukoliko ljudi ne reaguju, rekla je Crnobrnja-Isailović, a svi učesnici su se složili da se svi moraju uključiti u borbu protiv MHE, jer se zakoni ne poštuju, a do sada je koliko-toliko urodio plodom samo građanski aktivizam.\nCrnobrnja-Isailović se bavi i vodozemcima, pa je na predavanju skrenula pažnju i na to koliko loše deluju derivacione hidroelektrane na vodozemce i gmizavce, a negativno delovanje na ribe, posebno potočnu pastrmku, objasnio je i dekan i profesor Šumarskog fakulteta u Beogradu Predrag Simonović.\nInače, predavanje Uticaj malih hidroelektrana na životnu sredinu i biološku raznovrsnost Srbije ispratio je veliki broj studenata, ali i zainteresovanih građana, s obzirom na to da na jugu Srbije ljudi već dugo vode ljutu borbu kako bi sačuvali svoje reke.


PlusToken partneri mogu koristiti ovu web stranicu sa svojim podacima i njihovim Referer-ID. +++ Više informacija +++ PlusToken partneri mogu koristiti ovu web stranicu sa svojim podacima i njihovim Referer-ID. +++ Više informacija +++ PlusToken partneri mogu koristiti ovu web stranicu sa svojim podacima i njihovim Referer-ID. +++ Više informacija +++ PlusToken partneri mogu koristiti ovu web stranicu sa svojim podacima i njihovim Referer-ID. +++ Više informacija +++ PlusToken partneri mogu koristiti ovu web stranicu sa svojim podacima i njihovim Referer-ID. +++ Više informacija +++ PlusToken partneri mogu koristiti ovu web stranicu sa svojim podacima i njihovim Referer-ID. +++ Više informacija +++ PlusToken partneri mogu koristiti ovu web stranicu sa svojim podacima i njihovim Referer-ID. +++ Više informacija +++ PlusToken partneri mogu koristiti ovu web stranicu sa svojim podacima i njihovim Referer-ID. +++ Više informacija +++ PlusToken partneri mogu koristiti ovu web stranicu sa svojim podacima i njihovim Referer-ID. +++ Više informacija +++ PlusToken partneri mogu koristiti ovu web stranicu sa svojim podacima i njihovim Referer-ID. +++ Više informacija +++ PlusToken partneri mogu koristiti ovu web stranicu sa svojim podacima i njihovim Referer-ID. +++ Više informacija +++ PlusToken partneri mogu koristiti ovu web stranicu sa svojim podacima i njihovim Referer-ID. +++ Više informacija +++\nvijetnamski, ukrajinski, turski, Tajlandska, švedski, srpski, španski, slovenački, Slovak, ruski, rumunski, portugalski, poljski, norveški, njemački, Mađarski, kineski, japanski, italijanski, hrvatski, holandski, hindi, grčki, francuski, finski, engleski, danski, češki, bugarski, bosanski, Bjeloruski, albanski, - (STO) Security-Token-Offering


Qatar Airways – Novogodišnja globalna promocija | Play Travel\nQatar Airways – Novogodišnja globalna promocija\nUz novogodišnju promociju avio kompanije Qatar Airways istražite jednu od 130 atraktivnih destinacija\nAvio kompanija Qatar Airways pripremila je globalnu novogodišnju promociju za čak 130 destinacija iz svoje mreže letova i to za putovanja tokom cele 2015. godine.\nSvi putnici koji kupe avio kartu do 15. januara koriste priliku da otputuju na jednu od svojih željenih destinacija po promotvnim cenama.\nOd 130 destinacija koje su se našle na promociji za polaske sa aerodroma Beograd izdvajamo Vam: Hong Kong po ceni već od 473 EUR, Katmandu po ceni već od 497 EUR, Kolombo po ceni već od 501 EUR, Bangkok po ceni već od 523 EUR, Tokio po ceni već od 529 EUR, do Maldiva po ceni već od 531 EUR, Johanesburga po ceni već od 559 EUR, Puket po ceni već od 563 EUR, Melburn po ceni već od 992 EUR i Pert po ceni već od 1000 EUR.\nSve navedene cene se odnose na povratno putovanje iz Beograda sa svim uključenim taksama.\nPeriod prodaje avio karata po promotivnim tarifama traje do 15.januara, a promotivne cene se odnose na period putovanja od 20. januara do 10. decembra 2015. godine. Postoji nekoliko perioda koji su isključeni iz ove ponude i to za polaske od 26. marta do 02. aprila, od 06. do 13. aprila i za polaske 15. jul do 05. avgust.\nUz sve promotivne tarife avio kompanije Qatar Airways važe posebni uslovi za svaku destinaciju pa obavezno sa našim agentima proverite sve detalje prilikom kupovine avio karte. Minimum boravka na destinaciji je 3 do 7 noćenja zavisno od klase, dok je maksimum boravka od mesec dana do tri meseca. Avio kartu je neophodno kupiti minimum tri dana pred putovnje kako biste mogli da iskoristite promotivne cene.\nBroj mesta na svim letovima avio kompanije Qatar Airways po promotivnimm cenama je ograničen kao i period prodaje pa Vašu avio kartu možete obezbediti odmah on-line rezervacijom na našem sajtu playtravel.osm.rs ili ukoliko Vam je potrebna asistencija pozovite naš call centar.\nBeograd Bangkok Beograd Hong Kong Beograd Johanesburg Beograd Katmandu Beograd Kolombo Beograd Maldivi Beograd Melburn Beograd Pert Beograd Puket Beograd Tokio Qatar Airways


Mladi protestovali protiv zatvaranja Društvenog centra | Autonomija\nMladi protestovali protiv zatvaranja Društvenog centra\nProtekle dve godine od kako su aktivisti “skvotovali” zgradu, sredili su enterijer i dvorište i u njemu organizovali 150 kulturnih događaja\nAktivisti Društvenog centra u Novom Sadu, zajdno sa oko 100 građana i mladih Novosađana, protestovali su danas u drvorištu zgrade u kojoj se taj centar do nedavno nalazio, protiv njegovog, kako tvrde, nelegalnog zatvaranja, i najavili nove proteste ukoliko im prostorije ne budu vraćene.\nAktivisti su donedavno boravili u jednoj od napuštenih zgrada u Kineskoj četvrti, u koju se se uselili nakon što su ih pripadnici Vojne i civilne policije 3. januara 2012. godine izbacili iz prvobitno “skvotovane” kasarne “Arčibald Rajs”.\nIzvršitelji Javnog preduzeća Poslovni prostor iz Novog Sada su 21. avgusta 2014. zapečatili prostorije i ovog Društvenog centra, i iz njega izbacili aktiviste bez ikakvog prethodnog upozorenja ili dijaloga.\nProtiv Poslovnog prostora aktivisti su pokrenuli tužbu, a kako je za Autonomiju rekla jedna od aktivistkinja Dragana Stanić, očekuje se da će taj spor uskoro biti rešen i da će prostor privremeno biti vraćen Društvenom centru.\n“Mi smo u procesu registracije udruženja građana Društveni centar-Jedinstvo, kako bismo stekli status pravnog lica, te još ne možemo pričati o potpisivanju bilo kakvih ugovora i konkretnom dogovoru”, kazala je Stanićeva.\nOna je rekla da je Poslovni prostor, kao javno preduzeće koje upravlja prostorima na teritoriji grada, u ovom slučaju “omanuo”, jer je Društveni centar izbačen iz prostorija iako zgrada u kojoj se nalazio nije na spisku prostora za izdavanje.\n“Ne znam da li je stvar u birokratiji, ali bojim se da su ovom greškom pokazali da ne vode na pravi način računa o prostorima nad kojima imaju ingerenciju, jer je prostor koji mi želimo apsolutno nerentabilan i nema ga nigde u ponudi”, rekla je Stanićeva.\nDodala je da je taj prostor zaboravljen, jer nije funkcionalan, ne zadovoljava osnovne kriterijume za izdavanje i, dok ga aktivisti nisu sredili, bio je “ruiniran, bez struje i vode i bilo kakvih uslova za rad”.\nSa protestnog skupa mladi su poručili da će se protesti nastaviti sve dok problem ne bude rešen i aktivisti vraćeni u prostorije, apelujući na Poslovni prostor da je visina zakupa koja je ponuđena nerealna, jer su aktivnosti koje se Društvenom centru dešavaju neprofitne.\nInicijativa da se napušteni prostori u Novom Sadu daju mladima, nevladinim organizacijama i umetnicima na korišćenje, počela je nakon prvog “skvotovanja” kasarne Arčibald Rajs 22. decembra 2011, ali od tada, pa do novog izbacivanja aktivista, niko iz gradskih vlasti se nije odazvao na ove zahteve sa konačnim rešenjem.


Opozicija traži ukidanje pritvora maloletnom mladiću koji je nosio vešala na protestu - Nedeljnik\nOpozicija traži ukidanje pritvora maloletnom mladiću koji je nosio vešala na protestu\nSaopštenjima su se oglasili Pokret slobodnih građana, Pokret Dosta je bilo, kao i Savez za Srbiju\nPokret slobodnih građana (PSG) saopštio je da najoštrije osuđuje "obračun režima s demonstrantima koji su na protestu u Beogradu nosili transparent u obliku vešala i poziva sve instance javne i sudske vlasti da se suzdrže od politički motivisane agresije i vrate u okvire prava i pravičnosti", preneo je N1.\n"Niko u Republici Srbiji ne sme biti kažnjen zato što se javno izražava i koristi pravom na slobodu okupljanja i mirnog protesta. Naročito je sporna svaka zloupotreba mera obezbeđenja prisustva, konkretno pritvora, na način da ista postaje kvazi sankcija, a pogotovo kada se vrši sa očiglednom političkom motivacijom i porukom protiv demonstranata", navodi se u saopštenju.\nPSG navodi da je republički poslanik Dveri, Srđan Nogo, želeo da da iskaz u policiji da je on doneo pomenuti transparent i uručio ga jednom od protestanata tokom šetnje, ali tužilaštvo odbija da primi taj iskaz sa jasnom namerom da i dalje, bespravno, zatvara, vrši političku represiju i ukida slobodu ovim mladićima.\n"Sa druge strane, pokušaj ubistva novinara Milana Jovanovića okarakterisan je kao izazivanje opšte opasnosti, a pokušaj ubistva Borka Stefanovića kao izazivanje nereda na priredbama, i svi osumnjičeni se brane sa slobode. Ovo jasno govori dvostrukim aršinima javnog tužilaštva i specifičnu vrstu krivičnopravnog licemerja, a sve u kontekstu političkog progona i deljenju građana na 'naše' i 'njihove', što je opasna praksa, ali i dominantna odlika ovog režima", saopštio je PSG.\nU saopštenju se dalje podseća na represiju režima devedesetih godina prošlog veka, kada je protestant koji je nosio lutku Slobodana Miloševića u zatvorskom odelu bio brutalno premlaćen i zlostavljan, zbog čega i dan danas ima posledice.\n"Pred zakonom smo svi jednaki i zakon se mora poštovati, a sve drugo je čista diktatura i samovolja vlasti. Pokret slobodnih građana će se za te vrednosti uvek zalagati, bilo čija prava da su ugrožena. Stoga pozivamo sve, još uvek, slobodne građane da ustanu protiv ilegalnog zadržavanja dečaka koji su pritvoreni bez bilo kakvog poštovanja krivičnog zakonika, a domaće borce za ljudska prava, kao i međunarodne organizacije Human Rights Watch, Freedom House da upute javan apel za oslobađanje ovih političkih zatvorenika. Ukoliko se to odmah i ne desi, organizovaćemo miran protest ispred tužilaštva i Centralnog zatvora", navodi PSG u saopštenju.\nPokret Dosta je bilo osudio je odluku o pritvoru maloletnog mladića koji je na protestu nosio maketu vešala i zatražio hitno ukidanje te, kako su naveli, "političke odluke".\n"Kontrolisani mediji u Srbiji su danima skandalizovali javnost, kako bi je pripremili za slepo prihvatanje nezakonite političke odluke o pritvoru za maloletnog maldića", piše u saopštenju.\nDJB je naveo i da je ta odluka u suprotnosti sa Zakonom o krivičnom postupku i da nije ispunjen nijedan od četiri propisana uslova za odredjivanje pritvora.\nKako se navodi u saopštenju, Evropska unija "okreće glavu", iako zna da je ključna za opstanak "autokrata na Balkanu", kao i da zna "medijski mrak" i "zastrašivanje građana" u Srbiji, ali da ovakvim činjenjem i ne činjenjem postaje saučesnik za takvo stanje.\nSavez za Srbiju (SzS) ocenio je da je određivanje pritvora od 30 dana mladiću koji je na protestu nosio plastičnu maketu vešala "histerična i licemerna" reakcija vlasti.\n"Pitamo ministarku pravde da li je mladić sa imitacijom vešala veća opasnost po društvo od, na primer, napadača koji su pravim štanglama razbili glavu Borku Stefanoviću u Kruševcu, a koji su pušteni na slobodu", upitao je SzS.\nOni su takođe postavili pitanje kako nošenje rekvizita na protestu može biti veći zločin od usmrćivanja žene neodgovornom vožnjom, dodajući da je vozač direktora "Koridora Srbije" Zorana Babića pušten da se brani sa slobode.\n"Da li se kazne određuju po težini počinjenih dela, ili po političkom pedigreu počinitelja pa se i institucionalno ozvaničava podela građana na one prvog i drugog reda", upitao je SzS.\nZatvor ya maloletnika\nProtivustavna odluka političke bande SNS


Skuplja struja za domaćinstva u FBiH 22 Dec 2014 - aljazeera\nGrađani entiteta Federacije BiH (FBiH) će od 1. januara 2015. godine plaćati višu cijenu električne energije. Računi za struju za domaćinstva koja se snabdijevaju iz "Elektroprivrede BiH" bit će uvećani za 4,33 posto, a ostaloj potrošnji za 0,88 posto. Tako će građani koji mjesečno imaju prosječnu potrošnju od 260 kilovatsati, odnosno 44,92 KM, nakon poskupljenja plaćati račune od 46,87 KM.\nKupcima koji se snabdijevaju iz "Elektroprivrede Hrvatske zajednice Herceg Bosna" računi će dolaziti uvećani za 1,97 KM, odnosno, kako prosječna potrošnja mjesečno za domaćinstva iznosi 60,67 KM, sada će uslijediti nova cijena na računu od 61,84 KM.\nSlobodan izbor snabdjevača\nNove cijene je odobrila Regulatorna komisija za energiju u FBiH (FERK) na današnjoj sjednici u Mostaru, odnosno, data je saglasnost na prijedlog cijene usluge javnog snabdjevača za pružanje univerzalne usluge elektroprivredama.\nNa konferenciji za novinare u sjedištu FERK-a rečeno je da su od 1. januara 2015. godine svi krajnji kupci električne energije kvalifikovani kupci, čime ostvaruju pravo na slobodan izbor snabdjevača električnom energijom, a prestaju važiti tarifni stavovi za prodaju električne energije nekvalifikovanim kupcima.\nNavedeno je da ne treba zaboraviti da je cijena za male komercijalne kupce smanjena za 3,66 posto, što znači da neće biti "domino-efekta".


Izvor: Luftika.rs, 03.Dec.2020, 15:15\nBBCPacijenti se iz Beograda prevoze u druge gradove Sve veći broj pacijenata zaraženih Kovidom-19 kojima je potrebna bolnička nega doveo je zdravstveni sistem u Srbiji na ivicu – samo tokom novembra zabeleženo je oko 130.000 slučajeva zaraženih korona virusom.\nPacijenti iz Beograda prevoze se u druge gradove, a koje sve bolnice su u kovid sistemu i koliki su kapaciteti, >> Pročitaj celu vest na sajtu Luftika.rs << novinari BBC na srpskom nisu uspeli da saznaju u Ministarstvu zdravlja do objavljivanja teksta.\nKorona virus: Kakvi su simptomi i šta radi telu Šta kad dobijem pozitivan rezultat na testu za korona virus Novembar: Mesec crnih rekorda epidemije Dve nove bolnice\nFonetGradilište bolnice u Batajnici u Beogradu Prve pacijente kovid bolnica u Vojnom kompleksu na Batajničkom drumu u Beogradu primiće u petak, 4. decembra, rečeno je za BBC na srpskom u Predsedništvu Srbije.\nBolnice u kovid-sistemu Poslednja u nizu zdravstvenih ustanova koja je ušla u kovid sistem je Institut za ortopediju Banjica.\nFonet Izjave i zdravstvenih zvaničnika i pacijenata poslednjih dana su upozoravajuće – bolnice su sve punije i kapacitete na izmaku.\nŠta da rade ljudi koji čekaju na operacije i preglede tokom pandemije Sve o korona virusu – u malim dozama Šta da radite ako osetite simptome korona virusa Privremena kovid bolnica u niškoj hali Čair, koja ima 180 kreveta, ubrzano se puni i to pacijentima iz Beograda, javila je u sredu Beta,\nKako prepoznati simptomeThe British Broadcasting Corporation Direktor Kancelarije Svetske zdravstvene organizacije (SZO) u Srbiji Marijan Ivanuša ocenio je da se i u narednim nedeljama može očekivati pritisak na bolnice, posebno na odeljenja intenzivne nege.


VULIN: Opasno da Ðilas postane vlasnik opozicije! - Informer\nPredsednik Pokreta socijalista Aleksandar Vulin zjavio je danas da je opasno za Srbiju da lider Stranke slobode i pravde Dragan Ðilas "postane vlasnik opozicije i da izigrava moralnog sudiju"\n- Dragan Ðilas je iz pocepanih farmerica postao bogataš i tajkun. Niko ne zna čime se kvalifikovao da postane ministar ali svi znaju da je iz vlasti izašao kao multimilioner. Opasno je da Ðilas postane vlasnik opozicije kao što je za vreme svoje vlasti postao vlasnik marketinškog prostora Srbije a i medijske scene - rekao je Vulin, navodi se u saopštenju stranke.\nVulin kaže da Ðilas nije mogao da sakupi potpise i registruje partiju ali je "zato kupio stranku da bar nekom bude predsednik".\n- Pošto ne može da se nametne ostatku opozicije politikom, Ðilas kupuje preostale funkcionere opozicije ako slučajno stranke ne budu na prodaju. Opasno je za Srbiju da Ðilas postane vlasnik opozcije i da izigrava moralnog sudiju, opasno bar koliko i kada siledžija priča o zaštiti žrtava porodičnog nasilja - izjavio je predsednik Pokreta socijalista.\nOn je time reagovao na saopštenje SSP-a u kome se navodi da su ljudi u novoj Vladi opasni po budućnost države i naroda.\nAleksandar Vulin Pokret Socijalista Dragan Đilas reagovanje


Varadi o reviziji tužbe BiH: Teško da ima novih dokaza\nIzvor: N1 televizija, 17.Feb.2017, 19:31\nBivši član pravnog tima Srbije u procesu po tužbi BiH Tibor Varadi kaže za N1 da mu je teško da zamisli ijednu novu činjenicu ili dokaz na osnovu koje bi slučaj završen pred međunarodnim sudom u Hagu, mogao biti obnovljen.\nA u danu kada se u Sarajevu odlučivalo o reviziji, u Beogradu to nije bilo ni u fokusu javnosti, ni državnog vrha. Barem javno, za sada nema zvaničnih reakcija.\nŠansa za prihvatanje revizije je više teorijska nego >> Pročitaj celu vest na sajtu N1 televizija << praktična, objašnjava bivši član pravnog tima Srbije u procesu po tužbi BiH Tibor Varadi. On podseća da bi u trenutku podnošenja revizije mogle da se razmatraju jedino nove činjenice do kojih se došlo u poslednjih šest meseci.\n"Nisam čuo, mislim da ni drugi nisu čuli za neke činjenice koje bi bile otkrivene u tom periodu. Naravno, ne mogu da isključim da postoje, ali je vrlo, vrlo malo verovatno da nešto za šta se nije znalo do sredine avgusta je nakon toga izašlo na videlo", kaže Varadi.\nČak i da postoje, dodaje Varadi, one moraju biti dokaz o umešanosti Srbije u genocid, a ne u konflikt u čitavoj Bosni i Hercegovini.\n"Sud je utvrdio genocid samo u Srebrenici, tako da bi trebalo da se nađe činjenica koja pokazuje da bi genocid u Srebrenici bio pripisiv Srbiji. Teško mi je da zamislim jednu takvu činjenicu", dodaje Varadi.\nTek usvojenu odluku o pokretanju revizije među prvima komentariše predsednik narodne skupštine Republike Srpske Nedeljko Čubrilović.\n"To je još jedan nerazuman korak u nizu, u poslednjih nekoliko godina koje je gospodin Izetbegović podneo. Ovo neće doprineti nikakvim dobrim odnosima unutar BiH nego će dodatno da doprinese raspirivanju strasti i emocija sa svih strana. Koristiti prošlost da bi se uništavala i sadašnjost i budućnost, mislim da nije nimalo razumno", kaže Čubrilović.\nProtiv revizije je i hrvatski člani predsedništva Dragan Čović, koji takvu odluku ocenjuje neustavnom. I drugi politički akteri u BiH obazrivo govore o mogućoj obnovi procesa. Međunarodni sud pravde je u februaru 2007. godine odbacio odgovornost Srbije za genocid u BiH, a na dan odluke o mogućoj reviziji te tužbe, državni zvaničnici nisu se oglašavali\nRevizija tužbe BiH protiv Srbije za genocid\nIzvor: N1 televizija, 17.Feb.2017\nBivši član pravnog tima Srbije u procesu po tužbi BiH Tibor Varadi kaže za N1 da mu je teško da zamisli ijednu novu činjenicu ili dokaz na osnovu koje bi slučaj završen pred međunarodnim sudom u Hagu, mogao biti obnovljen...Izvor: N1


IDEJE GRADA SE POKLAPAJU SA EVROPSKIM VREDNOSTIMA - Glas Podrinja\nPARTNERSTVO ZA OTVORENU UPRAVU PREDSTAVLjENO U ŠAPCU\nProšlog četvrtka u Šapcu, u hotelu “Sloboda”, održan je skup na temu “Partnerstvo za otvorenu upravu u lokalnim sredinama – predstavljanje Modela akcionog plana”. Prezentaciju je organizovao Centar za istraživanje, transparentnost i odgovornost (CRTA) u saradnji sa Gradom Šapcom, uz podršku Misije OEBS u Srbiji. Događaj je bio namenjen predstavnicima lokalnih samouprava, medija i organizacija civilnog društva iz Mačve i Srema.\nCilj je bilo predstavljanje Modela lokalnog akcionog plana za Partnerstvo za otvorenu upravu (MLAP POU) učesnicima i prikupljanje komentara i predloga za unapređenje modela i konkretnih mera i predloga koji se mogu naći u MLAP. Predstavljena su i konkretna rešenja iz oblasti delovanja lokalnih vlasti koja se mogu naći u MLAP iz oblasti informisanja građana, fiskalne transparentnosti, dostupnosti javnih usluga građanima i otvorenih podataka.\n-Partnerstvo za otvorenu upravu predstavlja skup mera i mogućnosti kojima lokalne samouprave mogu da efiksno unaprede svoj rad sa manje resursa, a da građani dobiju efikasne načine kako da ostvare neka svoja prava, koriste usluge lokalne samouprave ili racionalnije i brže dođu do informacija koje su im potrebne. Partnerstvo za otvorenu upravu već postoji u svetu i CRTA lokalnim saoupravama predstavlja prednosti Partnerstva, rekao je Pavle Dimitrijević iz CRTA.\nGradonačelnik Šapca Nebojša Zelenović je istakao da su neke od ovih ideja novina za Srbiju, ali ne i za Šabac. Istakao je zadovoljstvo što se teme i ideje koje se sprovode u Šapcu poklapaju sa evropskim vrednostima.\n-Građani u Šapcu imaju pravo da odlučuju slobodno i da odlučuju više. Oni donose dobre odluke i to se pokazalo u mnogim mesnim zajednicama. Praksa koja se već sprovodi u seoskim i prigradskim MZ, sledeće godine će biti i u gradu. Svako će ravnopravno da odlučuje o novcu koji se uplaćuje u budžet grada. Mi želimo da budemo pioniri u tome, rekao je gradonačelnik i dodao da će saradnici iz EU uvek u Šapcu imati pouzdanog partnera za sve ideje koje treba da doprinesu boljem životu građana.\nNa skupu su govorili i Ivan Bošnjak, državni sekretar u Ministarstvu državne uprave i loklane samouprave i Jelena Cvetković iz Misije OEBS u Srbiji.


Neverne-Bebe.com :: Pogledaj teme - Kratka biografija benda\nNeverne-Bebe.com forum » Obaveštenja, predlozi, kritike... » Kratka biografija benda\nPoslao: Ned Mar 27, 2011 11:52 pm\nKarakteristični po ideji od koje nisu hteli da odstupe ni u najtežim godinama i želeci da sviraju jedino ono sto osećaju bez kompromisa, članovi Nevernih beba izborili su se za svoju čvrstu poziciju na srpskoj pop-rock sceni i deklarisali kao skup izuzetnih muzičara koji najbolje od sebe daju na koncertima. U dosadašnjoj karijeri bend je ukupno odsvirao 1842 koncerata (zaključno sa martom 2011. godine) u različitim koncertnim prostorima - od klubova, preko stadiona i gradskih Trgova, do dva rasprodata Sava Centra 2007. godine u okviru promocije CD-a “Iza oblaka”.\nU saradnji sa Modnom kucom “LUNA” urađen je visokobudžetni spot koji je izazivao ogromno interesovanje javnosti kao i svih medija i neverovatno pozitivne komentare. Za mesec dana od pojavljivanja spot je na Youtube-u imao preko 50 000 pregleda ( sada već oko 165 000), a na listi “Domaćica” na MTV ADRIA posle samo pet nedelja nalazio se na drugom mestu. Bend skoro da ne može da postigne da izadje u susret svim tv i radio stanicama koje žele da uz spot promovišu najavu albuma i ugoste Neverne bebe.


Arizona se oprostila od senatora Džona Mekejna\n► Arizona se oprostila od senatora Džona Mekejna\nArizona se oprašta od dugogodišnjeg senatora Džona Mekejna koji je umro u 82. godini od raka mozga i čije je telo danas izloženo u toj jugozapadnoj američkoj državi.\n"Posvetio je svoj život služenju svojoj zemlji", rekao je bivši senator Arizone Džon Kajl na ceremoniji u zgradi lokalnog parlamenta u Feniksu, pred Mekejnovom suprugom Sindi i decom.\nTelo bivšeg vojnog pilota dovezeno je u zgradu lokalnog parlamenta uz pratnju četiri policajca. Kovčeg prekriven američkom zastavom dočekala je počasna garda sastavljena od vojnika, vatrogasaca i pripadnika snaga bezbednosti.\nDžon Mekejn, koji je bio neuspeli republikanski predsednički kandidat na izborima 2008. kada je pobedio Barak Obama, danas bi napunio 82 godine.\nNacionalni ispraćaj, na kojem se očekuju bivši američki predsednici Barak Obama i Džordž Buš mlađi, ali kojem neće prisustvovati aktuelni predsednik Donald Tramp, biće održan u subotu u Vašingtonu.\nMekejn će biti sahranjen u intimnom porodičnom krugu u nedelju na groblju Pomorske akademije u Anapolisu, blizu Vašingtona.


U Srbiji registrovano ukupno 303 slučaja COVID-19 | TV Istok\nEpidemiolog Predrag Kon najavio je da će za približno nedelju dana na celoj teritoriji Srbije biti potpuno spremni svi kapaciteti za novi način borbe sa koronavirusom, dok će u Beogradu sve biti pripremljeno već za par dana.\nOn je podsetio na to da je ranije koncept bio da se što više razvuče epidemija kako bi sistem mogao da opstane i da što manje ljudi umre, naglašavajući da je na početku borba sa virusom zavisila od opreme i drugih mogućnosti, ali da je sada sasvim druga situacija zahvaljujući pomoći iz inostranstva.\nZdravstveni radnici su za sada angažovani u četiri smene, naglasio je Kon i izrazio očekivanje da će uspeti da motivišu i kolege iz domova zdravlja, budući da će u tim ustanovama biti napravljeni mali korona centri, gde će dolaziti građani da se testiraju.\nU skladu sa tim, on je precizirao da će svi članovi porodice zaraženog koronavirusom biti testirani, kao i svi sa kojima je bio u kontaktu prethodnih 14 dana, a moći će da se testiraju i svi oni koji su došli iz inostranstva i bili u karantinu.\nZamenica direktora Instituta za javno zdravlje “Dr Milan Jovanović Batut” Darija Kisić Tepavčević objasnila je da se povećani obim testiranja odnosi pre svega na zdravstvene radnike i osobe koje su imale kontakt sa inficiranim licima.\nOna je navela da je suština novog pristupa da se traga za virusom i da se ne dozvoli da iz osobe koja trenutno ima infekciju pređe na novu, osetljivu osobu.\nLekari u Srbiji su do sada, kako je objasnila, slali pozitivne na koronavirus sa blažom kliničkom slikom u kućnu izolaciju, ukoliko su imali uslove da budu smešteni u posebnu sobu i nisu živeli u porodici sa novorođenčetom, ili osobom koja ima oslabljen imuni sistem.\nMeđutim, u narednom periodu će se sprovoditi još striktnije mere, odnosno, i te osobe koje imaju blagu kliničku sliku, a pozitivne su na koronavirus, biće smeštene u posebne objekte gde će biti pod zdravstvenim nadzorom, ukazala je Kisić Tepavčević.\nZamenica direktora Klinike za infektivne i tropske bolesti Kliničkog centra Srbije Ivana Milošević ponovila je da testovi koji se nalaze u privatnim klinikama nisu testovi za novi koronavirus, već su to testovi za prethodne poznate koronaviruse, koji su uzročnici obične prehlade.\nMilošević je naglasila da se testiranja na novi virus vrše samo na Institutu za virusologiju, vakcine i serume “Torlak”, a uskoro će početi i u Kliničkom centru Srbije.\nOna je, takođe, apelovala na građane da ne uzimaju na svoju ruku lekove za koje se tvrdi da su efikasni u lečenju koronavirusa.\nPrevious : Opština Svrljig postavila kutije sa zaštitnim maskama za sve građane\nNext : Beba od 28 dana ima koronavirus


Žuta štampa: Željko Joksimović za Novu godinu u Kruševcu - BalkaniYUm.TV '); } //]]>\nŽeljko Joksimović za Novu godinu u Kruševcu\nKruševljane će u novogodišnjoj noći na Trgu Kosovskih junaka zabavljati Željko Joksimović i Mira Škorić, biće obezbeđena kuvana rakija, vino i čaj, a "Trajal" korporacija će, kao i prethodnih godina biti zadužena za vatromet.\nGradonačelnik Kruševca Bratislav Gašić je istakao da je u ovom trenutku iz donacija obezbeđeno tri miliona dinara, kao i da iz budžeta neće biti izdvojen ni jedan dinar jer, kako je rekao, ta sredstva su potrebnija za neke druge stvari.\nI ove godine imamo podršku jednog broja naših prijatelja u organizaciji novogodišnjeg koncerta, rekao je on, napominjujući da se u centralnom gradu ovog dela Srbije očekuje da, kao i prošle godine, bude 30.000 građana na Trgu.\n"Cilj nam je da što više Kruševljana bude na Trgu i da se lepo provede", istakao je Gašić u izjavi novinarima.\nOn je napomenuo da će pre Joksimovića i Mire Škorić, posetioce zabavljati kruševački rok bendovi, a građanima će sve najlepše u ponoć poželeti najbolji učenici osnovnih i srednjih škola, a ne političari.\nPrema njegovim rečima, za doček pravoslavne Nove godine pregovara se sa Acom Pejovićem i Snežanom Ðurišić, a očekuje se i jedan gost iznenađenja.\nGašić je napomenuo da se ove godine neće trošiti sredstva za nove ukrase jer su sačuvani prošlogodišnji podsetivši da se ranije za ovu namenu izdvajalo od sedam do osam miliona.\n"Dodali smo deo sredstava kako bismo pojačali rasvetu tako da ćemo proširiti svečano osvetljenje od ulice Cara Lazara do Parunovca, ali nećemo izdvajati velika sredstva kao što se to radilo ranije", prokomentarisao je Gašić.


Poslanici EP u pismu Varheljiju upozoravaju na uznemirujuću situaciju u Srbiji sa poštovanjem ustavnih i ljudskih prava - European Western Balkans\nAutor EWB 16. 04. 2020. 16. 04. 2020.\nZgrada evropskog parlamenta u Strazburu; Foto: Evropska unija\nSTRAZBUR – Grupa od 21 poslanika Evropskog parlamenta uputila je pismo komesaru za proširenje EU Oliveru Varheljiju u kome ukazuju na “ekstremno uznemirujuću” situaciju sa poštovanjem ustavnih i ljudskih prava u Srbiji, prenosi N1.\nU pismu se navodi da je predsednik Srbije Aleksandar Vučić proglasio vanredno stanje bez roka trajanja, i ukazuje na to da je ta “teška i neproporcionalna“ mera ograničila ljudska prava, ali ne radi sprečavanja širenja COVID-19, već radi ometanja slobode izražavanja i slobode kretanja.\n“Rezultat svega toga je da je više građana već privedeno zbog kršenja striktnog policijskog časa, dok se pravi razlozi tih hapšenja kriju u kritici politika vlade”, navode poslanici, koji posebno ukazuju na pokušaj vlasti da uredbom ograniči protok informacija.\n“U bolnice je poslata vojska, a mere su sprovedene kao da je proglašeno ratno stanje, a ne pandemija”, navode oni dodajući da je posebno zabrinjavajuća činjenica da je vanredno stanje proglašeno, a da skupština nije zasedala.\nZbog toga grupa od 21 poslanika iz različitih poslaničkih grupacija traži od komesara za proširenje EU da se jasno izjasni o “ekstremno ozbiljnom“ razvoju situacije u Srbiji i izjavama uperenim protiv EU, kao i šta Brisel može konkretno da uradi da bi se suočio sa “ekstremnim“ merama Vlade Srbije. Poslanici traže od Varheljija i da utvrdi koje političke poteze bi Evropska komisija mogla da povuče u kontekstu procesa proširenja evropskih aspiracija Srbije, u slučaju da Vlada u Beogradu odbije da povuče represivne poteze i u potpunosti poštuje osnovne evropske vrednosti.\nCOVID-19Evropski parlamentLjudska pravaOliver VarheljiSloboda medija\nSrpski i češki eksperti uz podršku NATO-a razvijaju nove medicinske zaštitne maske\nUjedinjeni nastup albanske nacionalne manjine na izborima: Značajan korak ka integraciji?\nDS: Prema ministarki, Srbija u EU tek 2028; Joksimović: Datum Komisije ostaje realan\nEWB 24. 07. 2018. 24. 07. 2018.\nSavet ministara EU: Napredak Srbije u pregovorima o članstvu\nBroj otvorenih poglavlja zavisiće od izveštaja EK o vladavini prava\nEWB 22. 10. 2018.\nPremijer Severne Makedonije @Zoran_Zaev ocenio je da danas počinje nova era saradnje u regionu Zapadnog Balkana. 👇 https://t.co/WTfnvUjlqy\n[ANALIZA] Jedni ocenjuju da je "Mini Šengen" samo zamena za nedostatak posvećenosti EU regionu, pristalice u njemu… https://t.co/opM2N2uEQD\nPrema anketi koju je sprovela Ninamedia za Delegaciju EU u Srbiji @eusrbija, 54% ispitanika podržava pristupanje Sr… https://t.co/Kv3yHHnFUt


Zavrsene pripreme u Kranju, sledi turnir u Italiji - Delfini\nKapiten Vanja Udovičić će se najverovatnije naknadno priključiti saigračima\nNakon 11-odnevnih priprema u Kranju, vaterpolo reprezentacija Srbije vratila se u Beograd, ali već sledeće nedelje oni putuju u Italiju na turnir Osam nacija.\nNa pripremama u Kranju učestvovalo je 17 igrača, a pomoćnik selektora Dejana Udovičića, Dejan Stanojević istakao je da je na pripremama uradjeno sve planirano, jedini problem predstavlja lakša povreda ramena našeg kapitena Vanje Udovičića.\nU okviru priprema naše reprezentacije predviđeno je i učešćce na turniru Osam nacija u Kozenci u Italiji, koji se održava od 26. jula do 1. jula. Ipak reprezentacija Srbije neće kompletna putovati u Italiju, Petar Filipović i Vanja Udovičić će ostati u Beogradu zbog povreda. Postoji mogućnost da Vanja sredinom nedelje ode u Kosenicu i priključi se reprezentaciji, dok će Petar pauzirati 5 do 10 dana.\nNakon turnira u Italiji sledi turnir u Portugaleti od 5. do 8. jula. Vaterpolo reprezentacija Srbije na Olimpijske igre u Londonu putuje 24. jula, a prvi meč igra protiv reprezentacije Mađarske 29. jula.


maglaj.net - OPĆINA MAGLAJ - JAVNI POZIV mladim i neafirmisanim pjevačima za prijavu za učešće na Festivalu „Studentsko ljeto 2022“ Maglaj\nJAVNI POZIV mladim i neafirmisanim pjevačima za prijavu za učešće na Festivalu „Studentsko ljeto 2022“ Maglaj\nPozivamo zainteresovane, mlade i neafirmisane pjevače u konkurenciji narodne i zabavne muzike, od 17-30 godina starosti, da se prijave za učešće na Festivalu „Studentsko ljeto 2022“ koje će se održati 09.09.2022. godine- Veče narodne muzike i 10.09.2022. godine- Veče zabavne muzike u Maglaju.\nUz prijavu, koja treba sadržavati kraću biografiju kontakt podatke, obavezno je dostaviti demo snimak kompozicije koju će učesnik izvoditi sa originalnim tonalitetom. Kompozicije mogu biti autorske ili već izvođene, jer na ovom Festivalu se isključivo ocjenjuje interpretacija, a prednost imaju interpretatori sevdalinke ili kompozicija u duhu sevdalinke u konkurenciji narodne muzike.\nNa Festivalu se sve kompozicije izvode uživo, bez plejbeka i matrice i sve izvođače prati festivalski orkestar, tako da izvođači ne mogu imati vlastitu muzičku pratnju.\nStručna komisija Organizacionog odbora Festivala će odabrati potreban broj izvođača.\nOrganizator Festivala zadržava pravo za javna izvođenja, snimanje i reprodukciju svih izvedenih pjesama.\nTroškove učešća na festivalskim večerima (samo učesnicima festival), koje obuhvataju prijevoz, smještaj i ishranu snosi Organizator.\nIzvođače ocjenjuju Stručni žiri, Žiri novinara i publika, nakon čega će biti proglašenii nagrađeni najbolji interpretatori, odnosno po tri interpretatora u obje konkurencije po ocjeni žirija i glasovima publike.\nRok za prijavu za učešće na Festivalu je 01. juli 2022. godine.\nPrijave se mogu slati na e-mail: studentsko.ljeto@maglaj.ba, benjaminhasanic@gmail.com ili na adresu Općina Maglaj-Organizacioni odbor Manifestacije „Studentsko ljeto 2022“, Viteška broj 4, 74 250 Maglaj.\nKontakt osoba za sve informacije je Benjamin Hasanić, tel: 062/386-676.


Otvoren “Teatar u tvrđavi” – Semendria\nOtvoren “Teatar u tvrđavi”\n07. jul 2014. KULTURA – Izvor: Smederevske novine – Predstavom “Park” Teatra “Maska” iz Rumunije u Malom gradu smederevske Tvrđave otvoren je novoosnovani gradski pozorišni festival “Teatar u tvrđavi”. Pred polupraznim gledalištem, bez prisustva gradonačelnice, pod zidinama drevnog Đurđevog grada, pre glumaca, festival je svojim obraćanjem, zvanično otvorio Radoslav Lale Pavlović, predsednik organizacionog odbora, dramski pisac i savetnik predsednika Nikolića.\nOn je istakao važnost smederevske tvrđave i despotske porodice Đurđa Brankovića, ne samo za srpsku, već i evropsku istoriju i kulturu. Kada je reč o festivalu, da li zbog višenedeljnih medijskih natpisa koji su pratili osnivanje novog festivala ili „nategnute” atmosfere tokom svečanog otvaranja, Pavlović se prisutnima obratio sledećim rečima:\n-Što se tiče samog festivala, samog početka, našeg pokušaja da napravimo dobar teatar, nismo doveli predstave koje istražuju pozorište, nego predstave koje su istražene, gotove predstave, dobre predstave. Jedan kolega novinar na pres konferenciji 1. jula je rekao: šta mislite ako ovaj festival doživi fijasko? Fijasko je italijanska reč, ona znači propast, slom, bruku, pogotovu na pozornici. Situacija u pozorišnoj umetnosti u Srbiji je tako loša, da je nemoguće više pasti. Uživaćete u ovih pet predstava i šest dana festivala, gledaćete odlične predstave, bićete sigurno zadovoljni, i hoću da u slavu grada Smedereva kažem da je festival otvoren – reako je, između ostalog, Pavlović.\nIako je ranije najavljeno da će ovaj festival biti drugačiji od prethodnog i da neće biti “glumaca koji vise na sajlama, koji se brijaju i čija su lica ofarbana”, jer to, kako je u više navrata isticao predsednik organizacionog odbora nije umetnost, upravo je prva ovogodišnja festivalska predstava rumunskog teatra, na sreću, demantovala organizatore. Tako je publika imala prilike da uživa u ostvarenju “Park”, predstavi teatra pantomime, koje sa publikom komunicira muzikom, slikama, pokretima, a u kojoj su lica i tela glumaca prekrivena bakarnom bojom. Time se aludira na statue, kao glavne protagoniste šahovske partije koja se igra u poznatom rumunskom parku, a koja se u predstavi proteže na period od dva veka, prateći tako najvažnije promene rumunskog društva. Isti teatar je i prošle godine gostovao na smederevskom ambijentalnom pozorišnom festivalu, a “Park” će biti izveden i na “Novom tvrđava teatru” koji je ovog leta preseljen u Čortanovce. Umetnost ili ne, ovaj program svakako zavređuje pažnju atraktivnošću, interesantnom koncepcijom i zanimljivim načinom da se bez i jedne reči ispriča deo istorije jednog naroda.\nDrugog dana “Teatra u tvrđavi” smedervskoj publici predstaviće se Šabačko pozorište ostvarenjem “Postomoderni kabare dobrog vojnika Švejka”, a u utorak je na program “Lepotica Linejna” Kruševačkog pozorišta. Do kraja festival biće izvedene predstava “Mala” Narodnog pozorišta iz Niša i “Devetstopetnaesta”, još jedna predstava pozorišta iz Kruševca.\n« Streljaštvo: Juniorke Smedereva šampionke Centralne Srbije\nStreljaštvo: Jasmina Grgić u Granadi »


Akadski običaj - obavezan deo postupka | Glas javnosti\nponedeljak 11. januar 2010.\nPočetna > Društvo > Akadski običaj - obavezan deo postupka\nISTORIJA ZAKLETVE KOJU SVEDOCI POLAŽU PRE POČETKA SVEDOČENJA\nU dalekoj prošlosti zakletva je imala uglavnom religijski karakter\nBEOGRAD - Zakletvu koju svedoci polažu pre početka svedočenja prvi su kao običaj uveli Akađani, drevni narod sa Bliskog istoka, a danas je obaveza koja se primenjuje u svim sudovima sveta.\n„Zaklinjem se da ću o svemu što pred sudom budem pitan govoriti samo istinu i da ništa od onoga što mi je poznato neću prećutati“, rečenica je koju mnogi izveštači sa suđenja mogu da izgovore u dahu, ali pojedinim svedocima to baš ne polazi uvek za rukom.\nNeki uspevaju da tekst zakletve izgovore bez zadrške, drugi zamuckuju čitajući je, a ima i svedoka koji „smetnu sa uma“ pravilo da se zakletva izgovara naglas, pa njen tekst pročitaju u sebi.\nMićović je ukazao da je u Vavilonu zakletva bila nepobitan dokaz i da je samo njeno polaganje bilo dovoljno da se optužba skine, dok je odbijanje da se zakletva položi značilo priznanje. Ideju, po kojoj odbijanje da se zakletva položi predstavlja dokaz krivice, prihvatila su kasnije mnoga drevna zakonodavstva, pa i tada razvijeno antičko, atinsko pravo.\nZakletvu ne mogu da polažu maloletnici, osobe za koje je dokazano ili postoji osnovana sumnja da su izvršile ili učestvovale u krivičnom delu za koje se saslušavaju i lica koja zbog duševnog stanja ne mogu da shvate njen značaj.\nApsolvent Pravnog fakulteta u Beogradu Stojan Mićović u publikaciji tog fakulteta „Anali“ objasnio je da istorija zakletve seže do daleke prošlosti i da je kroz istoriju imala uglavnom religijski karakter.\n„U Vavlilonu je njeno polaganje bilo praćeno dodirivanjem polnog organa, kao znak da se onaj, koji daje zakletvu, kune u svoje potomstvo“, naveo je Mićović.\nPrema njegovim rečima, neki autori smatraju i da latinski naziv za svedoka „testis“ potiče od sličnog postupka.\nHamurabijev zakon, koji je bio glavni izvor vavilonskog prava, poznavao je dve vrste zakletve - dokaznu i opravdavajuću.\nMićović je objasnio da je dokazna zakletva služila kako bi se ojačala neka tvrdnju stranke ili svedoka vezano za događaje iz prošlosti, dok je opravdavajuća korišćena kao odbrambeno dokazno sredstvo, kojom se stranka „brani i čisti“ od tvrdnje ili zakletve druge strane, dokazujući da se nešto nije desilo.\nU srednjem veku, naveo je Mićović, zakletva je predstavlja sredstvo krajnje formalnog karaktera i upotrebljavala se i u građanskim i u krivičnim parnicama, a polagali su je i tužilac i tuženi.\nU tom periodu zakletva je predstavljala „jednu vrstu božjeg suda“, jer se verovalo da „Bog neće dopustiti da ispravno izgovori zakletvu onaj čija je izjava bila lažna“, naglasio je Mićović.\nUlaganje u saobraćaj se isplati\nTrgovina na Beogradskoj berzi u 2010. počinje danas\nĐaci kreću u škole\nPrioriteti Ministarstva trgovine i usluga


Dodik: Nemam zajedničko vlasništvo sa Đurićem\nMilorad Dodik i Aleksandar Vučić na sastanku u Beogradu, 20. januar 2014.\nPredsednik bh. eniteta Republike Srpske Milorad Dodik izjavio je u Beogradu, u odgovoru na pitanje novinara RSE, da je poznavao uhapšenog predsednika Partizana i direktora kompanije “Zekstra” Dragana Đurića, ali tvrdi da s njim nije imao zajedničkog vlasništva ili poslovne veze, kako navodili pojedini mediji u BiH.\n"Ja sam svojevremeno bio počasni predsednik Košarkaškog kluba Partizan i upoznao sam gospodina Đurića. Što se tiče poslovnih veza, gospodina Đurića znam kao privrednika. Naravno, principijelan stav je da svi oni koji su kršili zakon i koji u tom pogledu imaju problem sa kršenjem zakona, treba da odgovaraju, bez obzira o kome se radi, pa makar i o Miloradu Dodiku. Nikakvo zajedničko vlasništvo nemam, niti bilo šta od tih stvari što su bile spekulacije i nema potrebe da odgovoaram na spekulacije. Taj slučaj je ovde predmet pravosuđa I kontrolnih organa Republike Srbije i ja to poštujem", rekao je Dodik.\nSpecijalni sud u Beogradu, u ponedeljak je potvrdio odluku kojom je Đuriću određen pritvor do 30 dana, a koji može da mu se ukine ukoliko položi jemstvo od dva miliona evra.\nDodik se, inače, u Beogradu sastao sa prvim potpredsenikom vlade Srbije Aleksandrom Vučićem, sa kojim je razgovarao o Dejtonskom sporazumu, obeležavanju prvog svetskog rata, ali pre svega o ekonomskoj saradnji.\n“Razgovarali smo o tome kako i na koji način da zaposlimo veći broj ljudi i u Srbiji i u Republici Srpskoj i dogovorili se da na brojnim projektima, brojnim velikim investicionim poduhvatima koji će biti ovde u Srbiji, ali i na nekim našim izvoznim projektima, posebno prehrambene i prerađivačke industrije zajednički učestvujemo. Dakle, ne pričamo više samo o infrastrukturnim projektima, već razgovaramo o onome što znači život za ljude i u Srbiji i u Republici Srpskoj, a to je pre svega stvaranje prilike za nova radna mesta”, rekao je Vučić.\n“Stabilna Srbija, ekonomski jaka Srbija je od najvećeg nacionalnog i državnog interesa za Republiku Srpsku. Dakle, samo integrisana Srbija na ovom putu kojim se kreće ka EU, može da osigura dovoljno komotnu poziciju samoj Republici Srpskoj koja isto tako deli osnovne ciljeve evropskih integracija, mira, bezbednosti i stabilnosti u regionu kao i Republika Srbija. Naši ciljevi su isti u tom pogledu i oni nisu upereni protiv Dejtonskog sporazuma ili protiv bilo koga”, rekao je Dodik, a Vučić je dodao da “Srbija, kao garant Dejtonskog sporazuma, čvrsto stoji na poštovanju tog sporazuma, pružajuci podršku Republici Srpskoj, ali i očuvanju ustavno-pravnog poretka BiH”.\nNa sastanku je dogovoreno i da Srbija i RS zajedno obeleže početak Prvog svetskog rata i da formiraju zajednički organizacioni odbor za obeležavanje.\n"To će biti važna godina i veliki dani za našu zemlju, koja i u toj prilici želi da pokaže ali i zaštiti svoju oslobodilačku tradiciju, ne dozvoljavajući nikome da menja tokove istorije i kreira drugačije događaje nego što je istorija suštinski pokazala", rekao je Vučić.


Pojačane kontrole na terenu zbog nenamenske potrošnje pijaće vode - Svrljiške novine\nPojačane kontrole na terenu zbog nenamenske potrošnje pijaće vode\nPredsednica opštine Svrljig Jelena Trifunović danas je uputila apel svim građanima da vodu iz vodovoda ne koriste nenamenski – za zalivanje bašti, pranje dvorišta i slično, već samo za ličnu upotrebu i piće.\nOna je poručila da će pojačana kontrola na teritoriji svrljiške opštine krenuti sa radom već sutra ujutru, a oni koji se ne pridržavaju propisanih mera štednje vode biće sankcionisani u okvirima pravilnika kada je na snazi štednja vode u danima velikih vrućina i suša.\napel, jelena trifunovic, Pijaća voda, Štednja vode, Vrućina\nmilovanovic srboljub Odgovori\t 04/08/2017 na 11:08\nA treba da ima i dovoljno vode za bazen!!!!!!!!!!!\nKamiondžija Odgovori\t 10/08/2017 na 00:36\nkakve veze sa vodovodom ima bazen koji se snabdeva iz sopstvenog bunara?\nRodjen u Svrljig Odgovori\t 09/08/2017 na 21:57\nPoštovana,samo da Vas obavestim da u 21.veku ne možete odredjivati ko i kako koristi vodu ukoliko uredno plaća račun,već je zadatak vodovoda da svima i u svakom trenutku obezbedi vodosnabdevanje…tokom zime ćete verovatno propisivati koliko ko sme da ima upaljenih sijalica zbog štednje struje…\nKamiondžija Odgovori\t 10/08/2017 na 00:37\ntako je, samo što to oni još ne znaju. Vodu svaki potrošač može da koristi kako god hoće, osim ako se ne proglasi zbog lošeg stanja sa vodosnabdevanjem vanredna situacija.\nZvonko Odgovori\t 10/08/2017 na 00:04\nMene licno ne zanima ko je na vlasti , ali me jako zanima mnogo drugih svari koje uticu na kvalitet mog zivota . Jedna je i ova nastasica vode , pa bih ja pitao nadlezne dali se nesto radi po tom pitanju ili se samo apeluje na smanjenje potrosnje ,za koje mislim da je neopravdano jer svako ko hoce da plati moze i da koristi\nmilovanovic srboljub Odgovori\t 10/08/2017 na 12:56\nrekonstrukcija kompletnog vodovoda je jedino resenje,pa pitajte one za koje ste glasali,zasto to ne zeleda urade.\nPrevPrethodnaBriga o mladima – prioritet Opštine Svrljig\nSledećaSVE USTANOVE NA VISINI ZADATKA: Svrljig spreman da dočeka turisteNext


BIDEN: Rusija će platiti strašnu cijenu ako napadne Ukrajinu – ZADARdanas\nAmerički predsjednik Joe Biden rekao je da je ruskom predsjedniku Vladimiru Putinu jasno poručio da će Rusija platiti “strašnu cijenu” i suočiti se s razornim ekonomskim posljedicama ako napadne Ukrajinu. Sličnu poruku Moskvi su uputili ministri vanjskih poslova G7 nakon sastanka u Liverpoolu.\n“Jasno sam dao do znanja predsjedniku Putinu…da će, ako krene na Ukrajinu, ekonomske posljedice po njegovu ekonomiju biti razorne, razorne”, rekao je Biden novinarima nakon što je komentirao smrtonosna tornada koja su poharala nekoliko američkih saveznih država. Biden je u subotu ponovio novinarima da slanje američkih vojnika u Ukrajinu u slučaju ruske invazije “nikada nije bilo na stolu”, iako će SAD i NATO morati jačati istočno krilo NATO-a, piše Reuters.\nBiden je Putinu u utorak u dvosatnom telefonskom razgovoru rekao da će se položaj Rusije u svijetu “značajno” promijeniti ako napadne Ukrajinu. Ministri vanjskih poslova G7 u subotu su poslali sličnu poruku Moskvi nakon susreta u Liverpoolu, upozorili su je na “strašne posljedice” i pozvali je da se vrati za pregovarački stol.


Međunarodna konferencija Mostovi medijskog obrazovanja u Novom Sadu | Autonomija\nMeđunarodna konferencija Mostovi medijskog obrazovanja u Novom Sadu\nDeveta po redu konferencija, u organizaciji Odseka za medijske studije\nDeveta Me?unarodna nau?na konferencija “Mostovi medijskog obrazovanja 2017.” bi?e održana u petak i subotu 15. i 16. septembra na Filozofskom fakultetu u Novom Sadu i na njoj ?e u?estvovati više od 60 istraživa?a i nau?nika iz Evrope, koji ?e izložiti radove na teme aktuelnog stanja u medijskoj sferi na Balkanu i šire.\nNa konferenciji ?e se govoriti o digitalizaciji i internetu i njihovom uticaju na medije, o javnim medijskim servisima, o medijskoj pismenosti, društvenim mrežama, marginalnim i verskim grupama u digitalnom okruženju, saopštio je Odsek za medijske studije Filozofskog fakulteta, koji je organizator konferencije.\nUvodno predavanje sutra ?e održati Nikolas Panagiotou sa Univerziteta Aristotel u Solunu, a drugog dana konferencije uvodni?ar ?e biti Guy Strakey sa Univerziteta Bornmut u Velikoj Britaniji, navodi se u saopštenju.\nDodaje se da ?e odabrani i recenzirani radovi sa konferencije biti objavljeni u zborniku koji ?e biti štampan nakon konferencije.


Vlasotince dobilo 33 vršnjačka edukatora - Televizija Leskovac\nDRUŠTVO OBRAZOVANJE VESTI VLASOTINCE\nVlasotince dobilo 33 vršnjačka edukatora\nPod sloganom „Nikad ne sudite unapred“, a u okviru projekta „Stop nasilju“, 33 učenika Osnovne škole „Siniša Janić“ dobilo je danas sertifikate za vršnjačke edukatore u oblasti ljudskih i posebno ženskih prava.\nIspred Udruženja SOS za žene i decu žrtve nasilja, Svetlana Šarić i Snežana Daskalović složile su se da su deca bila veoma aktivna i da su stekla znanja koja će im, svakako, koristiti u budućnosti.\nKoordinator projekta profesor Slaviša Šušulić istakao je da su učenici koji su učestvovali u projektu spremi za budućnost, da mogu uspešno da koračaju i da samostalno edukuju vršnjake.\nČlan Opštinskog veća zadužen za oblast obrazovanja Aleksandar Jović rekao je da lično ima dilemu da li je vršnjačko nasilje u porastu ili ga samo primećujemo na drugačiji način.\n“Bilo bi dobro da je samo ovo drugo. Ipak, važno je da imamo obučene mlade ljude da to prepoznaju među svojim vršnjacima i da mogu da alarimiraju nadležne kada se takvo nasilje desi – zaključio je Jović.\nProjekat je sprovelo Udruženje SOS za žene i decu žrtve nasilja, uz finansijsku podršku Opštine Vlasotince i Udruženja Rekonstrukcija Ženski fond iz Beograda.\nTags: edukatori, Vlasotince\nU utorak 21. juna privremeno bez struje grdelički i predejanski kraj\nPorodičnu tradiciju dugu sedam decenija pretvorili u unosan biznis


Beograd, 20. januar 2022 —Kompanija LG Electronics predstavila je još pametniji način za pranje veša sa mašinom za pranje i sušenje i LG WashTower-om, na ovogodišnjem CES-u. Nova rešenja za pranje veša odlikuje LG poboljšana tehnologija direktnog pogona veštačke inteligencije (AI DD™), tehnologija pare i niz funkcija koje pranje i sušenje odeće čine praktičnijim nego ikad.\nUz LG AI DD tehnologiju, novi par mašina za pranje i sušenje veša, nudi nove, prilagođene performanse koje mogu da osete količinu punjenja, vrstu tkanine i nivo zaprljanosti odeće, automatski dodajući pravu količinu deterdženta i prilagođavajući stil pranja za optimizovano čišćenje. Nova mašina za pranje veša koristi tehnologiju pare koja odeću čini čistom i osveženom. LG-jeva funkcija Smart Pairing™ šalje informacije od mašine za pranje do mašine za sušenje ali i preporučuje optimalan ciklus sušenja, nudeći još više pogodnosti korisniku..\nPrvi LG model mašina za sušenje opremljen AI DD, ima novi AI ciklus koji daje preciznu kontrolu pokreta i automatski bira odgovarajuća podešavanja za optimalnu negu tkanine i brže vreme sušenja. LG AI tehnologija takođe omogućava uređaju da nauči rutinu pranja i preferencije korisnika za opcije sušenja. Infracrveni senzor precizno meri temperaturu odeće tokom ciklusa sušenja i automatski je podešava kako bi se obezbedilo ravnomerno sušenje. Uz pomoć bluetooth funkcije pariranja, oba uređaja se mogu lako kontrolisati samo uz pomoć kontrolne table mašine za pranje veša.\nSa ultra praktičnim dizajnom koji štedi prostor, najnoviji LG WashTower sa sušačem sa DUAL toplotnom pumpom smatra se modernom alternativom konvencionalnoj mašini za pranje i sušenje veša. Mašina za pranje veša sa prednjim punjenjem koristi AI DD za dodatnu svežinu odeće, dok mašina za sušenje koristi LG DUAL tehnologiju sa inverterskom toplotnom pumpom za smanjenje potrošnje energije sušenjem na niskoj temperaturi. Sofisticiran dizajn LG WashTower-a pomaže u uštedi prostora jer ne poseduje dodatne kanale i samim tim zahteva manji razmak od zida. WashTower ima crna zatamnjena staklena vrata, dekorativne hromirane elemente i završnu obradu od crnog čelika za odličnu izdržljivost uz visoku otpornost na grebanje. Ravan dizajn doprinosi elegantnom izgledu u prostoriji za pranje veša i pruža minimalističku, ultra-modernu estetiku sa lako pristupačnim Centrom Control™ panelom.\n„Uz naprednu tehnologiju veštačke inteligencije kompanije LG i različite funkcije, ovi novi uređaji za pranje doprinose nežnoj i mekoj tkanini. Osluškujući potrebe potrošača i oslanjajući se na naše ogromno iskustvo i stručnost na globalnom tržištu kućnih aparata, u mogućnosti smo da ponudimo potrošačima rešenja za bolji život“, rekao je Liu Jae-Cheol, predsednik kompanije LG Electronics.\nNapredni LG sistem za informisanje i zabavu dostupan u novom luksuznom električnom vozilu


Reakcije u Srbiji na zasjedanje ″Igmanske inicijative″ u Sarajevu | Politika | DW | 08.11.2005\nReakcije u Srbiji na zasjedanje "Igmanske inicijative" u Sarajevu\nU Srbiji su juče boravila četvorica ministara iz Republike Srpske, a u reakcijama na sarajevsko zasjedanje «Igmanske inicijative» iznose se različita mišljenja.\n«Između Dejtona i Brisela» - naslov je dužeg teksta u današnjem broju beogradskog lista «Politika» u kome se obrazlaže zašto prve ličnosti Hrvatske, Srbije i Crne Gore i Bosne i Hercegovine nisu potpisali zajedničku izjavu o Dejtonskom mirovnom sporazumu. Dobro je što to nije učinjeno u ovom trenutku – komentari su u političkim krugovima, uz naglašavanje da nije sazrelo vrijeme da se mijenja Ustav BiH. U građanski orjentisanim krugovima, pak ukazuje se na istorijski značaj Dejtonskog mirovnog sporazuma uz upozorenje da on nije donio pravedan mir. Skoro svi elektronski mediji prenose dio izjave predsjednika Državne zajednice Svetozara Marovića:\n«Mi kao susjedi smo najbliži narodima i građanima BiH ostaje da pomognemo svaki sporazum koji vodi autentičnoj, racionalnoj, modernoj i efikasnoj organizaciji života u BiH».\nUporedo sa pomenutim događajem u Srbiji su juče boravila četvorica ministara iz Republike Srpske koji su, sa svojim sagovornicima, definisali osnovne teme za buduću saradnju Srbije i RS – kako je ocjenjeno u privrednim krugovima. U razgovorima su obuhvaćeni budući zajednički poslovi, ali i stari dugovi. Republika Srpska duguje, naprimjer, 50 miliona konvertibilnih maraka srbijanskom zdravstvu. Ministar zdravlja RS Ivo Komljenović smatra da bi se taj dug mogao poravnati na dosta jednostavan način:\n«Jedan od prijedloga je da se ide i na razgovore oko izmirenja duga sa lijekovima domaće proizvodnje».\nMinistar privrede, energetike i razvoja Miladin Gligorić veliku šansu vidi u saradnji vojne industrije:\n«Tu bi mogli dogovarati se da uđemo u ta preduzeća i zajednički nastupamo na trećim tržištima».\nOvo je jedna u nizu posjeta visokih zvaničnika iz RS. Prije nekoliko dana u Beogradu je boravio predsjednik ovog entiteta Dragan Čavić. Posjete su učestale kako su Državna zajednica, a sada i BiH zvanično počele da se približavaju Evropskoj uniji.


Posetili smo Ford dizajn centar u Kelnu - DriveIn\nTokom posete Fordovom dizajnerskom centru u Kelnu upoznali smo se detaljnije sa novim kompaktnim krosover modelom Puma, ali saznali smo i mnoge detalje o načinima na koje Ford planira da u budućnosti proizvodi kvalitetnije i ekološki prihvatljivije automobile\nRedakcija DRIVEin magazina je kao jedini predstavnik medija iz Srbije imala priliku da prisustvuje neobičnoj medijskoj prezentaciji.\nKompanija Ford je organizovala jednodnevnu promociju za svega pedesetak medija iz cele Evrope, u samom srcu svog dizajn centra u Kelnu. Ideja domaćina je bila da nam predstavi sve svoje sadašnje, ali i tehnologije koje tek treba da zažive, a koje će omogućiti da se kreiraju kvalitetniji automobili, koji će tokom procesa proizvodnje, eksploatacije, ali i reciklaže ostaviti što manji trag na našoj planeti i manje narušiti prirodnu ravnotežu.\nCrtež od 360 stepeni\nKreiranje unutrašnjosti automobila je dugotrajan i skup proces. Po rečima Fordovih dizajnera, ulaganje u sisteme da se ovi procesi pojeftine, pojednostave i skrate, često su jednako važni kao i sama kreativnost u smislu dizajna. U Fordu su stoga počeli da koriste specijalni sistem kreiranja trodimenzionalnih crteža. Uz pomoć specijalne table i olovke, direktno u fotošop program se unosi skica budućeg enterijera automobila, ali ne u formi dvodimenzionalnog crteža. Potpuno suprotno, zahvaljujući ovom programu dizajner je u mogućnosti da doslovno crta kokpit oko sebe, u krugu od 360 stepeni.\nDizajner u program unosi kompletnu skicu izgleda kabine, uključujuči upravljač, instrumente, centralnu konzolu, sedišta, A, B i C stubove, pa čak i “nebo”. Prvo se unosi gruba skica, koja se potom boji sa nekoliko najosnovnijih boja, čime se definišu različite površine, da bi se na kraju dodale i senke kako bi se dobio osećaj trodimenzionalnosti. Kada se sve forme definišu i budu odobrene od strane celog tima, pristupa se izradi detalja sa mnogo većom preciznošću. A onda nastupa magija.\nCeo taj trodimenzionalni crtež se prebacuje u novi program koji omogućava njegovo testiranje u realnom virtuelnom prostoru. Naime, tada stupa na scenu sistem sa VR naočarima. Imali smo priliku i da ga testiramo. Dizajneri tada uz pomoć VR naočara mogu i “uživo” da vide plodove svog rada. Ono za šta su VR naočare posebno korisne je ne da se enterijer bolje vidi, već da se pokretima ruke proceni da li je sve lako dostupno. Pokretima ruke smo mogli da dosegnemo obruč upravljača, centralni tač skrin monitor, čak i ručicu za otvaranje suvozačevih vrata.\nOvaj sistem se koristi za fine korekcije udaljenosti i rasporeda komandi. Na ovaj način dizajneri su u mogućnosti da mnogo preciznije definišu enterijer automobila, a da nisu napravili ni jedan njegov opipljiv deo, a da ne govorimo o prototipu. Sve to ubrzava i pojeftinjuje proces proizvodnje, tako da dizajneri mogu da budu kreativniji i da više vremena i sredstava utroše na kreiranje savršenog i funkcionalnog enterijera automobila.\n3D tkanje za savršen enterijer\nTokom posete Fordovom centru dizajneri zaduženi za izradu enterijera su nam predstavili neke inovativne tehnologije, koje će uskoro ući u serijsku proizvodnju. Naime, u Fordu planiraju da primene proces 3D tkanja koji se već koristi u proizvodnji sportske opreme i nameštaja. U pitanju je proces kreiranja prozračnih materijala koji su oblikovani u formi koja će i da se koristi. To znači da se na ovaj način dobija kompletan materijal za presvlačenje sedišta ili obloge vrata i da nema potrebe da se platno iseca iz većeg komada, pa da se delovi ukrajaju.\nTakva presvlaka iz jednog dela je kvalitetnija, izdržljivija i otpornija na habanje, a njen proces kreiranja ne podrazumeva proizvodnju otpada koji nastaje kada se komadi ukrajaju posle isecanja iz jednog velikog komada platna. Takođe, moguće je pravljenje materijala koji različito izgledaju u zavisnosti od ugla pod kojim se gledaju, što daje nove mogućnosti dizajnerima. U planu je da kupac čak može da poruči promenljive presvlake za sedišta koje mogu da imaju na sebi, na primer, logo kompanije, ako je službeno vozilo u pitanju. Fizička lica, s druge strane, će moći da poruče recimo presvlaku za zadnju klupu na kojoj su ispisana imena dece, tako da se zna gde ko sedi.\nFordovi stručnjaci su nam predstavili i novi sistem sedišta u modelu Puma. Ovaj model po prvi put nudi mogućnost promene tapacirunga na sedištima. Sedalni i leđni deo sedišta se skidaju jednostavnim otkopčavanjem patent zatvarača. Ove presvlake mogu da se peru u veš-mašini, pa je održavanje lakše, a moguće je posle nekog vremena kupiti nove presvlake i na taj način promeniti izgled unutrašnjosti automobila bez velikih ulaganja.\nMuzika za narod\nU Fordovom dizajnerskom centru su bili prisutni i stručnjaci kompanije Bang & Olufsen, poznatog danskog eksperta na polju audio tehnike. Oni su zaduženi da kvalitet ozvučenja u Ford automobilima bude na maksimalno visokom nivou. U to smo imali priliku i da se uverimo tokom jedinstvenog mini koncerta koji su nam upriličile dve Pume i jedna Kuga. Naime, ova tri Ford automobila su sa otvorenim vratima reprodukovala popularnu muziku iz filma Ratovi zvezda.\nMogli smo da čujemo kako simfonijski orkestar zvuči u kombinaciji sa ozvučenjem koje ima “visikotonce”, “srednjetonce”, “basove” i “sab-vufere”. Eliminacijom bilo kog od ova četiri elementa muzika je postajala osetno “siromašnija”, što jasno ukazuje koliko je sistem ozvučenja bitan deo užitka u automobilu. Naša je ocena da je sistem ozvučenja mnogo mudrija doplata od, na primer, kožnih sedišta ili panoramskog krova.\nFord - specijalne cene do 1. marta


EVROPSKI INVESTICIONI FOND POTPISAO PRVI SPORAZUM U GRČKOJ O FINANSIRANJU MALIH PREDUZEĆA - SENS.RS\nEVROPSKI INVESTICIONI FOND POTPISAO PRVI SPORAZUM U GRČKOJ O FINANSIRANJU MALIH PREDUZEĆA\nKategorija: Vesti iz Evrope i sveta\nEvropski investicioni fond i Kooperativna banka Karditse potpisali su sporazum u cilju podsticanja razvoja malih preduzeća u Grčkoj pod okriljem Programa Evropske Unije za zapošljavanje i socijalnu inovaciju.\nOvaj sporazum pokriće pozajmice u iznosu od pet miliona evra za preko 300 malih preduzetnika, najpre farmera, mladih i nezaposlenih, kooperative i socijalna preduzeća, ali i velike preduzetnike koji se bave zelenom ekonomijom. Finansijer je Evropska komisija, a organizator Evropski investicioni fond.\nMarien Tisen, Poverenica za zapošljavanje, socijalna pitanja i mobilnost rada, izjavila je: “Investiranje u grčku ekonomiju je ključno za otvaranje novih radnih mesta. Pozdravljam današnji Sporazum sa Kooperativnom bankom Karditse koji će za preko 300 malih preduzetnika, uključujući i socijalna preduzeća, stvoriti priliku da pomoću kredita od pet miliona evra stvore i razviju sopstveni biznis. Evropska komisija ostaje potpuno posvećena kreiranju inkluzivnog rasta u Evropi.”\nIzvršni šef Evropskog investicionog fonda, Pjer Luiđi Gilbert, izjavio je: “Drago mi je da smo prvi ovakav sporazum potpisali u Grčkoj. Garancija za Kooperativnu banku Karditse ne samo da će pomoći banci da pruži više finansijskih sredstava malim preduzetnicima u Grčkoj, već i dodatne usluge poput mentorstva i netvorkinga, koji će pomoći preduzetnicima da se razvijaju.”\nPredsednik Kooperativne banke Karditse je izjavio, Georgios Bukis je izjavio: “Za nas je velika čast da budemo prva banka u Grčkoj koja je potpisala ovaj sporazum sa Evropskim investicionim fondom, i takođe je veoma važno priznanje kako za našu, tako i za sve Kooperativne banke Grčke. Sigurni smo da će današnji sporazum biti početak uzajamno plodonosne saradnje za opštu dobrobit lokalnog razvoja i grčke ekonomije.”\nGeneralni direktor ove Banke Panagiotis Turnavitis rekao je: “Za našu banku mikrofinansiranje nikada nije bilo samo bankarski proizvod, već kompletna usluga za našu klijentelu, garantujući pristup finansijama i mogućnost preduzenticima, malim, srednjim i socijalnom preduzećima, u saradnji sa našim partnerima, nudeći im takođe i mehanizme mentorstva i podrške i širenje primera dobrih praksi.\nVažno je spomenuti da ovo nije pojedinačan projekat već dugoročna inicijativa preduzeta od strane Kooperativne banke Karditse da unapredi sposobnosti i širi znanje kroz mrežu Kooperativnih banaka Grčke; dobro izabran korak u strategiji za ustanovljavanje kulture mikrofinansiranja i efikasne mreže. Sigurni smo da je ovo samo prva u nizu inicijativa u saradnji sa Evropskim investicionim fondom i Evropskom komisijom.”\nU okviru Programa Evropske unije za zapošljavanje i socijalnu inovaciju, Evropska komisija podstiče mikrofinansiranje i socijalno preduzetništvo sa ukupnim budžetom od 193 miliona evra u periodu od 2014.-2020. godine. Cilj je da se poveća pristup mikrofinansiranju za ranjive grupe koje žele da pokrenu ili razviju svoj biznis i za mala preduzeća, kroz značajne kredite i do 25 hiljada evra. Pored toga, po prvi put, Evropska komisija pomaže socijalnim preduzećima kroz kredite i do 500 hiljada evra. Podsticanje mikrofinansiranja i socijalnog preduzetništva i trenutno se sprovodi kroz sporazume Evropskog investicionog fonda, što omogućava finansijskim posrednicima da dođu do malih preduzetnika koji inače ne bi mogli da dođu do finansiranja zbog razmatranja rizika, i do socijalnih preduzeća.\nNaslovna Aktuelnosti Vesti iz Evrope i sveta


EU KVALITETOM PROSLAVLJEN DAN EU - Žene i vino\nDeveti maj, dan EU u Beogradu je bio obeležen i demonstracijom šema kvaliteta u mesnoj indstriji, koja je finansirana od strane Evropske komisije. Unutar trogodišnjeg projekta promocije šema kvaliteta, organizovana je konferencija, na kojoj su predavači i predstavnici mesne industrije Slovenije predstavili trendove u prehrani, kojima garantuju originalni kvalitet u ljudskoj ishrani.\nNa dobro posećenom Danu EU kvaliteta bili su prezentovani i projekti sa kojima je GIZ Mesna industrija Slovenije uspela da obezbedi 70 do 80 procenata sufinansiranja promotivnih aktivnosti na srpskom tržištu za svoje mesne industrije. Među njima najaktivnije su: Kras, Celjske mesnine i Panvita. Učesnici su bili oduševljeni predavanjem dr Aleša Kuhara sa Ljubljanskog univerziteta, koji je na dinamičan način predstavio prehrambene trendove i sisteme EU, koje ta zajednica implementira u praksu, da bi obezbedila siguran način prehrane svojih stanovnika. Pošto je Srbija na pristupnom putu članstva u EU, aktuelnosti tog predavanja će biti i te kako značajne u narednom periodu i za srpsku mesnu industriju.\nDan EU kvaliteta pozdravio je i ambasador Republike Slovenije u Srbiji, Vladimir Gašparič, koji je istakao da je dan EU kvaliteta u Srbiji prava kruna dve zemlje koje imaju izuzetno dobre međusobne državne odnose.


Iran: Zapad ne bi trebalo da se nameće u Libanu - Svet - Dnevni list Danas\nPočetna » Svet » Iran: Zapad ne bi trebalo da se nameće u Libanu\n2Piše: Beta 14. avgusta 2020. 15.20\nMinistar spoljnih poslova Irana Muhamed Džavad Zarif je to izjavio danas, kada su jedan visoki zvaničnik SAD i ministarka odbrane Francuske u Libanu.\n„Verujemo da libanski vlada i narod o tome odlučuje. Ni jedna spoljna strana ne bi trebalo da iskoristi katastrofalne posledice i potrebe Libana da bi nametnula diktat koji u svom interesu“, rekao je Zarif posle sastanka sa libanskim ministrom spoljnih poslova u ostavci Čarbelom Vehbijem.\nZarif je kritikovao navodne pokušaje SAD da Libanu nametne vladu po svom ukusu i dodao da je Iran predložio Libanu saradnju u otklanjanju štete i snabdevanju strujom.\nLibanski mediji su izvestili da SAD žele da u novoj vladi Libana ne bude moćna proiranska organizaciju Hezbolah koju Vašington i njegovi saveznici smatraju terorističkom.\nU toku su konsultacije rivalskih političkih i verskih grupa o tome ko će na mestu premijera zameniti Hasana Diaba čija je vlada podnela ostavku ove nedelje zbog eksplozije i učestalih demontracija protiv korumpirane političke elite.\nZapadni lderi su najavili da će pomoć slati „direktno libanskom narodu“ i da milijarde dolara neće stići dok se ne preduzmu velike reforme.\nTokom posete Bejrutu prošle nedelje, predsednik Francuske Emanuel Makron sastao se s političkim liderima Libana i pozvao ih da stvore „novi politički poredak“.\nPredsednik Libana Mišel Aun sastao se danas sa podsekretarom za politčke poslove SAD Dejvidom Hejlom i rekao mu da će prioritet nove vlade biti reforme i suzbijanje korupcije.\nHejl je najavio da će se FBI pridružiti libanskim i stranim istražiteljima u istrazi ekplozije u bejrutskoj luci.\nIran, Liban, svetBeograd\nЗапад не би, ал’ исток мора куд пукло да пукло?! Па, онда наставиш да оптужујеш тај „запад“ како има „двоструке стандарде“…\n14. avgusta 2020. u 21.45\nZnaci ipak je verovatnija opcija da du Amerikanci ili Izraelci iz aviona gadjali raketom skladiste br.12. Jer cemu ukljucivanje FBI u istragu o eksploziji. Sem da se dovedu CISTACI iz Amerike i uklone neke dokase kojih sigurno ima cim su oni odlucili da se umesaju u unutrasnju bezbednost Libana.\nBez obzira na stetnost Hejzbolaha, ipak je ovakav nacin“ RESAVANJA PROBLEMA“ od strane zapada za svaku osudu. Jer nastradali su nevini Libanci i njihiva ogrimna imovina.


Život u Srbiji biće uslov strancima za kupovinu oranica | Biznis i Finansije\n/ Politika i društvo / Život u Srbiji biće uslov strancima za kupovinu oranica\nŽivot u Srbiji biće uslov strancima za kupovinu oranica\nStranci koji žele da kupe poljoprivredno zemljište u Srbiji moraće da imaju prebivalište u našoj zemlji bar sedam godina, dok će za pravna lica iz inostranstva uslov biti da su bar pet godina registrovana u Agenciji za privredne registre (APR). To je, kako saznaje Blic, kostur Nacrta zakona o poljoprivrednom zemljištu, koji bi radna grupa Ministarstva poljoprivrede trebalo da završi do početka sledeće nedelje, a kojim bi se definisali uslovi prodaje od 1. septembra 2017. godine.\nRedakcija BIF on 06/07/2017 - 09:55 in Politika i društvo, Slajder, Vesti\nThis post has already been read 1624 times!\nNavodno, još postoje nedoumice oko vremenske pravne povezanosti stranaca sa Srbijom, ali većina članova komisije koja priprema novi zakon smatra da je ovo rešenje koje garantuje zaštitu domaćih poljoprivrednika.\nI ministar Branislav Nedimović najavio je nedavno da će država ići na koncept gde će neko morati da ima prebivalište na prostoru Srbije određeni vremenski period, što će važiti i za fizička i za pravna lica, pa će tek onda sticati uslov da postane vlasnik poljoprivrednog zemljišta.\nSa takvim stavom saglasan je i agroekonomski analitičar Milan Prostran, koji u razgovoru za eKapiju kaže da se zalaže za uvođenje kriterijuma rezidentnosti, i to minimum 10 godina života u Srbiji, čime bi se “zakomplikovala” procedura kupovine zemlje za strance.\n– Takođe bi trebalo ograničiti površinu zemlje koju stranci mogu da kupe, na primer na maksimum 100 hektara, dok bi treći uslov, prema mom mišljenju, moralo da bude minimum pet godina bavljenja poljoprivredom, odnosno da je potencijalni kupac stručnjak za ovu oblast – ističe Prostran.\nOvim ograničavajućim faktorima država bi pokušala da delimično sanira situaciju koja je rezultat potpisivanja Sporazuma o stabilizaciji i pridruživanju (SSP) 2008. godine, kojim se naša zemlja obavezala da od 1. septembra ove godine omogući strancima trgovanje oranicama. Inače, Srbija je jedina zemlja koja je u postupku pregovora o pridruživanju prihvatila obavezu da liberalizuje tržište poljoprivrednog zemljišta, dok su druge zemlje tu obavezu imale tek po ulasku u EU.\n– Pošto smo svesni da ne možemo promeniti SSP, a to je već pet godina jasno i aktuelnoj vlasti, moramo se boriti da unesemo izmene u zakon o poljoprivrednom zemljištu do 1. septembra kada SSP stupa na snagu. Naravno, o tome je trebalo misliti još ranije i bojim se da nećemo stići sve to da završimo, jer zakon još nije ni ušao u skupštinu – objašnjava Milan Prostran.\nOn smatra da je najavljena javna rasprava o novom zakonu, za koju iz Ministarstva poljoprivrede kažu da bi trebalo da počne za desetak dana, svakako zakasnela, a dodatno je obesmišljava to što se događa usred leta, kada je većina ljudi na odmorima.\n– Ukoliko ne budemo u mogućnosti da na vreme usvojimo ove izmene zakona, još jedna opcija je da primenimo model Mađarske, koja je svojevremeno raspisala referendum na kome je građanima postavila pitanje – da li prodavati zemlju strancima ili ne? Pošto je 80% Mađara bilo protiv oni su tu zabranu uneli i u Ustav, iako su u to vreme već više godina bili članica EU. To je verovatno najekstremniji primer – kaže za eKapiju Milan Prostran, čiji je stav da je prodaja poljoprivrednog zemljišta praktično “prodaja suvereniteta države” i zato naglašava da moramo hitno usvojiti izmene zakona i odložiti bar na 10 godina prodaju zemlje strancima.\nPrimena SSP ne znači prodaju zemljišta bez ograničenja\nS druge strane, evropski komesar za poljoprivredu Fil Hogan navodi da je prodaja poljoprivrednog zemljišta osetljivo pitanje, ali ističe da se toga ne treba “bezrazložno plašiti”, jer Sporazum o stabilizaciji i pridruživanju (SSP) ne otvara vrata za kupovinu zemljišta građanima EU bez ikakvih ograničenja.\n– SSP podrazumeva da od 1. septembra 2017. neće biti diskriminacije između građana Srbije i EU dok kupuju nekretninu, uključujući i poljoprivredno zemljište, a srpske vlasti i dalje mogu da regulišu uslove kupovine zemljišta, ako se ti uslovi jednako primenjuju – rekao je Hogan za sajt Agrosmart.\nOn je podsetio da, nakon prethodnih proširenja EU, progresivna liberalizacija kupovine zemljišta nije dovela do toga da stranci u značajnijoj meri kupuju oranice u novim zemljama članicama.\n– Zapravo, državljani EU ili kompanije već mogu u Srbiji da kupe zemljište preko preduzeća registrovanog u Srbiji, a do sada se to desilo samo u ograničenom obimu. Uostalom, kao i u svim sektorima privrede, strane investicije ne treba posmatrati sumnjičavo – one mogu doneti novu tehnologiju i znanje i doprineti poboljšanju konkurentnosti poljoprivrede u Srbiji – zaključio je Hogan.\ndržavljanstvo eKapija poljoprivreda srbija vlasništvo zakon zemljište


Naslovna / Događaji / OKRUGLI STO BUDUĆNOST SLOBODE INFORMACIJA U SRBIJI\nOKRUGLI STO BUDUĆNOST SLOBODE INFORMACIJA U SRBIJI\nSudija Biljana Tamburkovski Baković i portparol Suda Milka Babić prisustvovale su okruglom stolu pod nazivom „Budućnost informacija u Srbiji“ čiji su organizatori „Partneri Srbija“, „Pravni skener“ i „Biro za društvena istraživanja (BIRODI)“, koji je održan 27. februara 2019. godine, u hotelu „Zira“ u Beogradu. Na navedenom okruglom stolu su bili predstavljeni rezultati istraživanja o transparentnosti informacija i primeni mehanizama slobodnog pristupa informacijama od javnog značaja u Srbiji. Od jula 2018. do februara 2019. godine, istraživački timovi analizirali su primenu Zakona o slobodnom pristupu informacijama od javnog značaja, sa posebnim fokusom na pristup informacijama od javnog značaja i transparentnost u oblastima javnih nabavki; transparentnost informacija o javno-privatnim partnerstvima; postupanje Upravnog inspektorata u inspekcijskom nadzoru nad primenom Zakona o slobodnom pristupu informacijama od javnog značaja i postupanje prekršajnih sudova u oblasti slobodnog pristupa informacijama od javnog značaja.\nOkrugli sto organizovan je u okviru projekta „Budućnost slobode informacija u Srbiji“ koji sprovode Partneri za demokratske promene Srbija u saradnji sa Biroom za društvena istraživanja i Pravnim skenerom. Projekat se sprovodi uz podršku Delegacije Evropske unije u Republici Srbiji, Fondacije za otvoreno društvo, Srbija i Kancelarije za saradnju sa civilnim društvom Vlade Republike Srbije.


Vučelićeva želja za žreb - Zvezdin rival! - Naslovi.net vesti\nPartizan još uvek ne zna koje će mesto zauzeti u grupi, ukoliko večeras pobedi biće na prvom. Ipak, Milorad Vučelić je izrazio svoje želje pred žreb.\nKuglica sa imenom Partizana biće na žrebu 11. decembra od 13 časova kada se budu izvlačili parovi 1/16 finala Lige Evrope. Pitanje koje se postavlja i koje ćemo saznati večeras jeste da li će Partizan biti u grupi timova koji će... »\nCrno-beli su pre dve nedelje već obezbedili prolaz u šesnaestinu finala Lige Evrope, ali daleko od toga da nemaju motiv pred due na Olimpijskom stadionu u Kijevu. U slučaju trijumfa ekipa Miroslava Đukića završila bi takmičenje... »\nŠampion Srbije večeras igra poslednju utakmicu grupne faze Lige Evrope koja u rezultatskom smislu ima težinu zbog činjenice da se u Kijevu odlučuje o tome ko će zauzeti prvo mesto u Grupi B. Primarni cilj je ostvaren u duelu sa... »\nPred Partizanom je poslednja utakmica grupne faze Lige Evrope. "Parni valjak" je brige oko "zimovanja" u Evropi prebrinuo posle utakmice sa Jang Bojsom, kada je pobedom 2:1 obezbedio "proleće" i plasman u šesnaestinu finala.... »\nGostovanje u Kijevu viđeno je kao šansa da Miroslav Đukić pruži šansu igračima sa manjom evropskom minutažom ove sezone, ali jasno je da će Partizan sve uraditi kako bi stigao do prvog mesta na kraju grupne faze kako bi na proleće dobio lakšeg protivnika. Uslovno... »\nDovoljno je samo reći da Partizan i Crvena zvezda igraju odlučujuće utakmice u Ligi Evrope, za prvo mesto u grupi, za prolaz dalje. Spektakl počinje u 19 časova kada Partrizan gostuje Dinamu u Kijevu. Četa Miroslava Đukića je već obezbedila plasman u šesnaestinu finala Lige Evrope, ali bi večeras... »\n6503: DINAMO KIJEV – PARTIZAN, 19.00 (Fudbal, Liga Evrope) Ekipa Miroslava Đukića je pre desetak dana napravila podvig savladavši Jang Bojs i obezbedila evropsko proleće. Kako je u istoj rundi Dinamo poražen u Elbasanu, direktan... »\nOD SECIJALNOG IZVEŠTAČA "NOVOSTI": KIJEV RASTEREĆENI, mirni, nasmejani. Tako su izgledali praktično svi u crno-beloj ekspediciji tokom dvočasovnog leta ka Kijevu, gde srpskog šampiona večeras (19-RTS 1, Arena 3) na Olimpijskom... »\nRevanš vredan para, koeficijenta i privilegije u žrebu: Partizan u Kijevu juri kotu jedan (19 RTS 1, sastavi)\nTrener Partizana Miroslav Đukić podseća koliko je crno-bele zaboleo poraz od Dinama u Humskoj i naglašava da ih večeras u Kijevu interesuje isključivo pobeda\nDinamo protiv Partizana ima priliku da osvajanjem boda obezbedi plasman u šesnaestinu finala s prve pozicije. Kijevljani su poraženi su pre dve nedelje od Skenderbega u Elbasanu, ali su poput Partizana obezbedili učešće u nokaut... »


EU razmatra standardizaciju mobilnih punjača - ITNetwork\nHome PRENOSNI UREĐAJI\tEU razmatra standardizaciju mobilnih punjača\nKako izveštava Reuters, a prenosi Engadget, Evropska Unija je ponovo počela da razmatra načine na koje proizvođače mobilnih telefona može da natera da uvedu jedan zajednički standard za punjače za svoje telefone.\nEU je još 2009. godine počela planirati standardizaciju mobilnih punjača jer različite opcije doprinose cifri od preko 51.000 tona električnog otpada koji se svake godine proizvede u Evropi, a iste godine su saradnju sa EU najavile i brojne kompanije, uključujući Apple, Samsung i Huawei.\nUbrzo potom, iako je većina kompanija počela sa korištenjem micro-USB priključaka za svoje punjače, postalo je jasno kako Apple ne planira da ispoštuje dogovor, nakon čega je EU umalo uvela nove zakone – da bi od tog plana odustala kada su navedene kompanije ponovo obećale kako će se dogovoriti oko zajedničkog standarda.\nIz institucija EU sada tvrde kako zbog “nedovoljnog progresa sa dobrovoljnim pristupom” počinju razmatrati nove opcije standardizacije, kao i potencijalne troškove i beneficije koje bi iste donele sa sobom.\nEU razmatra standardizaciju mobilnih punjača was last modified: 11 avgusta, 2018 by ITN Team\nSamsung počinje sa proizvodnjom 4 TB SSD diskova\nUpoznajte Vivo NEX\nNEObiznis tarife sa NEOgraničenom komunikacijom prema svim...


Šok, strah i suze: Kako je izgledao napad Albanaca na srpsku delegaciju CEFTA - Sputnjik Srbija\n04:34 23 April 2021\n20:14 29.06.2019 (osveženo 20:25 29.06.2019) Preuzmite kraći link\nOn je to kazao za televiziju „Pink“, povodom incidenta koji je napravila delegacija Prištine, kada su flašom gađali Markovića zato što je rekao da je Kosovo i Metohija sastavni deo Srbije.\nKako je istakao, domaćin sastanka Albanija pokušala je da relativizuje incident, budući da je to veliki propust sa njihove strane i zbog političke podrške privremenim institucijama u Prištini, ali da ostale delegacije nisu prihvatile taj pokušaj, prenosi Tanjug.\n„Svi su bili zgroženi, bio je prisutan strah, pošto je većina delegacija imala i žene u svom sastavu i mnoge koleginice su i plakale. Niko nije prihvatio obrazloženje domaćina, svi su podržali nas i izrazili veliko čuđenje i zgražavanje nad takvim ponašanjem za koje može da se kaže da je necivilizovano“, rekao je Marković.\nOn je dodao da samo pukom srećom flaša nije pogodila delegaciju Moldavije i koleginicu iz delegacije Srbije, kao i da je Ambasada Srbije u Tirani veoma brzo organizovala povratak delegacije u Srbiju.\nflaša, CEFTA, skandal, Albanija


Peri: Moguce nadoknaditi nedostatak nafte iz Irana - Naslovi Online\nPeri: Moguce nadoknaditi nedostatak nafte iz Irana\n14.09.2018 23:46 blic.rs\nSaudijska Arabija, SAD i Rusija mogu da povecaju globalnu proizvodnju nafte u narednih 18 meseci, kako bi nadoknadile smanjenje isporuke nafte iz Irana i drugih zemalja, izjavio je americki ministar energetike Rik Peri.\nOn je za Rojters tokom posete Moskvi rekao da ima dobar osecaj u vezi sa sposobnoscu Saudijske Arabije da odrzi ili, cak, poveca nivo proizvodnje nafte.\nPeri je istakao da postoji veliki broj razloga da smatra da Rijad moze da odrzi ili poveca nivo proizvodnje, a medju njima i to sto postoji mogucnost da Saudijska Arabija i Kuvajt uskoro rese spor u vezi sa granicom, sto bi otvorilo pristup naftnom polju u spornom podrucju.\nAmericki ministar kaze da u SAD u narednih 18 meseci ocekuje znacajno povecanje proizvodnje sirove nafte, s obzirom na kapacitet novog cevovoda koji je pusten u protok.\nPeri je napomenuo da Rusija marljivo radi na tome da proizvodnju plasira na svetsko trziste.\nGovoreci o narusenim politickim odnosima Vasingtona sa Moskvom, Peri je istakao da on i njegov ruski kolega Aleksandar Novak ne zele da se prosire sankcije SAD, ali je rekao da je "lopta na ruskom delu terena".\n- Rusija ima priliku da posalje poruku da ce biti dobar komsija i civilizovana u odnosima sa svojim komsijama. To tek treba da se vidi, iz nase perspektive, u odnosima sa Ukrajinom - naglasio je Peri.\nSef americkog energetskog sektora dodao je da je mogucnost uvodjenja sankcija na projekat "Severni tok dva" i dalje prilicno realna, sve dok Vasington ne vidi naznake dobrog odnosa prema Ukrajini.\nSADAmerikaRusijaSaudijska ArabijaNaftaRik Peri


SL - Poznati termini utakmica prvog prolećnog kola - Sportske.net\nSL - Poznati termini utakmica prvog prolećnog kola\nKalendarski gledano zima i dalje traje, ali za superligaše proleće dolazi sledećeg vikenda.\nStevanović odabrao PoljskuMiloje dao slobodan vikend, ne važi za svakoga!Koliko će Musa Ndžaj zarađivati u Partizanu?Sportski direktor kakvog Zvezda dugo nije imala!Susret Bate Mirkovića sa poznatim folk pevačem pred Partizanovu najnoviju utakmicu\nTakmičenje u Super ligi Srbije biće nastavljeno sledećeg vikenda utakmicama 22. kola koje su raspoređene na tri dana.\nPrvo kolo domaćeg prvenstva u 2019. godini otvoriće duel Voždovca i Napretka koji je zakazan za 15. februar od 17 časova.\nNarednog dana biće odigrano pet mečeva, a "večiti" će svoje prve takmičarske utakmice u novoj godini odigrati 17. februara.\nZbog televizijskog prenosa odlučeno je da meč u Bačkoj Palanci počne u 13 časova, dok će duel na stadionu "Rajko Mitić" početi u 16 časova. Utakmice OFK Bačka - Partizan i Crvena zvezda - Vojvodina biće direktno prenošene na televiziji Arena sport.\nPored duela "večitih" Arena sport će prenositi i utakmicu sa krova TC "Stadion" i nedeljni gradski derbi između Rada i Zemuna koji se igra od 14 časova.\nEvo i kompletnog rasporeda i termina utakmica 22. kola, uz nadu da do sledećeg vikenda neće biti većih padavina koje bi mogle da utiču na eventualno odlaganje mečeva.


BiH: Strani investitori su došli sa političkim ciljevima\nČlanak nastavlja na prethodni članak Neuspela privatizacija je kriva za egzodus Bosanaca.\nMeđunarodna zajednica je 2000. godine napravila listu od 140 „strateških velikih preduzeća“ - 87 iz entiteta Federacije i 53 iz Republike Srpske - koje je trebalo privatizovati.\nZa privlačenje stranih investitora usvojene su strukturne reforme i zakoni o direktnim stranim ulaganjima. Međutim, ovaj pristup nije sprečio kontroverze i gore navedene negativne aspekte - političku opstrukciju, netransparentnost, a posebno etnizaciju.\nTri primera opisana u nastavku otkrivaju kontroverze oko uloge stranih investitora u privatizaciji - bilo da je reč o lošem upravljanju USAID-a, što je dovelo do etnizacije i neuspele privatizacije, ili ruskog i turskog kapitala, sa ciljem jačanja pozicija ovih zemalja u Bosni i uspostavljanja bliskih veza sa srpskim, odnosno bošnjačkim rukovodstvom.